cyanic-selkie/wikianc huggingface dataset:
പൊട്ടാസ്യം കാർബണേറ്റ്
ഉത്പാദനം
പൊട്ടാസ്യം ഹൈഡ്രോക്സൈഡ് കാർബൺ ഡൈ ഓക്സൈഡുമായുള്ള പ്രതിപ്രവർത്തനം വഴി വാണിജ്യപരമായി പൊട്ടാസ്യം കാർബണേറ്റ് തയ്യാറാക്കപ്പെടുന്നു:
അവലംബം
വർഗ്ഗം:ഫോട്ടോഗ്രാഫിക് രാസവസ്തുക്കൾ വർഗ്ഗം:ഡെസിക്കന്റുകൾ വർഗ്ഗം:ഡെലിക്വസെന്റുകൾ വർഗ്ഗം:പൊട്ടാസ്യം സംയുക്തങ്ങൾ വർഗ്ഗം:കാർബണേറ്റുകൾ
സൃന്ദ അർഹാൻ
മലയാള ചലച്ചിത്ര അഭിനേത്രിയായ ഡബ്ബിംഗ് ആർട്ടിസ്റ്റാണ്  ശ്രിന്ദ അർഹാൻ.(ജനനം: 20 ഓഗസ്റ്റ് 1985)  1983, ടമാർ പടാർ, ഹോംലി മീൽസ്, കുഞ്ഞിരാമായണം, ആട്, ഷെർലക് ടോംസ് എന്നിവയാണ് ശ്രിന്ദയുടെ പ്രധാന സിനിമകൾ. 2010-ൽ റിലീസായ ഫോർ ഫ്രണ്ട്സ് എന്ന സിനിമയിലൂടെ മലയാള ചലച്ചിത്ര രംഗത്ത് സജീവമായി.
ജീവിതരേഖ
മലയാള ചലച്ചിത്ര അഭിനേത്രിയായ ശ്രിന്ദ 1985 ഓഗസ്റ്റ് 20ന് എറണാകുളം ജില്ലയിലെ ഫോർട്ട് കൊച്ചിയിൽ ജനിച്ചു. ഫോർട്ട് കൊച്ചി ആംഗ്ലോ ഇന്ത്യൻ ഗേൾസ് ഹൈ-സ്കൂൾ, പള്ളുരുത്തി എച്ച്.എസ്.എസ് എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം നേടി. തേവര എസ്.എച്ചിൽ നിന്നു ബിരുദം നേടിയ ശേഷം ടെലിവിഷൻ അവതാരകയായിട്ടാണ് തൻ്റെ കരിയർ ആരംഭിക്കുന്നത്. തുടർന്ന് മോഡലിംഗിലേയ്ക്ക് വഴിമാറി. വിവിധ ഉത്പന്നങ്ങളുടെ പരസ്യ മോഡലായി പ്രവർത്തിച്ച ശേഷം ഡോക്യുമെൻററി ഫിലിമുകളിൽ അഭിനയിച്ചു. ഇത് സിനിമയിലേയ്ക്ക് എത്തുന്നതിൽ ശ്രിന്ദയ്ക്ക് സഹായകരമായി. 2010-ൽ സജി സുരേന്ദ്രൻ സംവിധാനം ചെയ്ത ഫോർ ഫ്രണ്ട്സ് എന്ന സിനിമയിലഭിനയിച്ച് കൊണ്ടാണ് മലയാള ചലച്ചിത്ര രംഗത്ത് സജീവമാകുന്നത്. ആ വർഷം തന്നെ 22 ഫീമെയ്ൽ കോട്ടയം എന്ന സിനിമയിലും അഭിനയിച്ചു. 2013-ൽ എബ്രിഡ് ഷൈൻ സംവിധാനം ചെയ്ത 1983 എന്ന സിനിമയിൽ നിവിൻ പോളിയുടെ നായികയായതോടെ ശ്രിന്ദ ശ്രദ്ധേയയായ അഭിനേത്രിയായി. ടമാർ പടാർ, ഹോംലി മീൽസ്, കുഞ്ഞിരാമായണം, ആട് തുടങ്ങിയ സിനിമകളിലെ നായിക തുല്യമായ കഥാപാത്രങ്ങൾ പ്രേക്ഷക ശ്രദ്ധ നേടി. ഇതുവരെ ഏകദേശം 50 സിനിമകളിൽ അഭിനയിച്ച ശ്രിന്ദ വെണ്ണിലാവീട് എന്ന തമിഴ് സിനിമയിലും ഒരു വേഷം ചെയ്തു.
ശബ്ദം നൽകിയ സിനിമകൾ
ടെക്നിക്കൽ ക്രൂ മെമ്പർ
സ്വകാര്യ ജീവിതം
2004-ൽ 19മത്തെ വയസിൽ അഷാബിനെ വിവാഹം ചെയ്തെങ്കിലും 2014-ൽ വിവാഹ മോചനം നേടി. അർഹാൻ ഏക മകനാണ്. പിന്നീട് 2018-ൽ സിജു എസ്. ബാവയെ പുനർവിവാഹം ചെയ്തു.
പുറം കണ്ണികൾ
വർഗ്ഗം:1985-ൽ ജനിച്ചവർ വർഗ്ഗം:ഓഗസ്റ്റ് 20-ന് ജനിച്ചവർ
ഗിലാദ് ത്സുക്കെർമൻ
ഓക്സ്ഫോർഡ് സർവ്വകലാശാലയിൽ നിന്നും ഡി.ഫിൽ, കെയിംബ്രിഡ്ജ് സർവ്വകലാശാലയിൽ നിന്നും പി.എഛ്ഡി, ടെൽ അവീവിൽ നിന്നും എം.എ എന്നിവ നേടിയ പ്രൊഫെസ്സർ ഗിലാദ് ത്സുക്കെർമൻ, യൂണിവേഴ്സിറ്റി ഓഫ് അഡലൈഡിൽ ചെയർ ഓഫ് ലിംഗ്വിസ്റ്റിക്സ് ആൻഡ് എൻഡെയിൻജേർഡ് ലാംഗ്വേജസ് ആയി പ്രവർത്തിക്കുന്നു. ഓസ്ട്രേലിയയുടെ നാഷണൽ ഹെൽത്ത് ആൻഡ് മെഡിക്കൽ റിസർച്ച് കൗൺസിൽ (എൻഎച്ച്എംആർസി) കൗൺസിലിൻറെ ധനസഹായത്തോടെ, ഭാഷാ പുനഃരുദ്ധാരണവും മാനസികാരോഗ്യവും തമ്മിലുള്ള ബന്ധം വിലയിരുത്തുന്ന ഒരു വലിയ ഗവേഷണ പദ്ധതിയിലെ മുഖ്യ അന്വേഷകനാണ് അദ്ദേഹം.
പുസ്തകങ്ങൾ
ഏറ്റവുമധികം വിറ്റഴിഞ്ഞ ഇസ്രായേലിറ്റ് സഫ യഫ (ഇസ്രായേലി - ഒരു മനോഹരമായ ഭാഷ, (അം ഓവെഡ്, 2008) (Israelit Safa Yafa, (Am Oved, 2008)) എന്ന ഏറെ പ്രഭാവമേറിയ പുസ്തകം എഴുതിയത് ഇദ്ദേഹം ആണ്. ലാംഗ്വേജ് കോൺടാക്ട് ആൻഡ് ലെക്സിക്കൽ എന്രിച്മെന്റ് ഇൻ ഇസ്രായേലി ഹീബ്രു (പാൽഗ്രേവ് മാക്മില്ലൻ, 2003) (Language Contact and Lexical Enrichment in Israeli Hebrew (Palgrave Macmillan, 2003)), റിവൈവലിസ്റ്റിക്സ്: ഫ്രം ദി ജനസിസ് ഓഫ് ഇസ്രായേലി ടു ലാംഗ്വേജ് റിക്ലമേഷൻ ഇൻ ഓസ്ട്രേലിയ ആൻഡ് ബിയോണ്ട് (ഓക്സ്ഫോർഡ് യൂണിവേഴ്സിറ്റി പ്രെസ്സ്, 2020) (Revivalistics: From the Genesis of Israeli to Language Reclamation in Australia and Beyond (Oxford University Press, 2020)), ഇസ്രായേലി ടിംഗോയുടെ മൂന്ന് അധ്യായങ്ങൾ (കെറൻ, 2011) (three chapters of the Israeli Tingo (Keren, 2011)), എൻഗേജിങ് - എ ഗൈഡ് ടു ഇന്ററാക്ടിങ് റെസ്പെക്ടഫുള്ളി ആൻഡ് റെസിപ്രോക്കലി വിത്ത് അബൊറിജിനൽ ആൻഡ് ടോറസ് സ്ട്രെയ്റ്റ് ഐലൻഡർ പീപ്പിൾ ആൻഡ് ദേയർ ആർട്സ് പ്രാക്ടീസസ് ആൻഡ് ഇന്റെലെക്ച്ച്വൽ പ്രോപ്പർട്ടി (2015) (Engaging – A Guide to Interacting Respectfully and Reciprocally with Aboriginal and Torres Strait Islander People, and their Arts Practices and Intellectual Property (2015)), ആദ്യത്തെ ഓൺലൈൻ ഡിക്ഷണറി ഓഫ് ദി ബാർൺഗർള അബൊറിജിനൽ ലാംഗ്വേജ് (2018) (the first online Dictionary of the Barngarla Aboriginal Language (2018)), ബാർൺഗർളിധി മനോയും (സ്പീകിംഗ് ബാർൺഗർള ടുഗെതർ) (2019) (Barngarlidhi Manoo (Speaking Barngarla Together) (2019), Part 2) എന്നിവയും ഇദ്ദേഹത്തിൻറെ കൃതികളാണ്. അദ്ദേഹം ബർണിങ് ഇഷ്യൂസ് ഇൻ ആഫ്രോ-ഏഷ്യാറ്റിക് ലിംഗ്വിസ്റ്റിക്സിൻറെയും (2012) (Burning Issues in Afro-Asiatic Linguistics (2012)), ജൂവിഷ് ലാംഗ്വേജ് കോൺടാക്ട് (2014) (Jewish Language Contact (2014), International Journal of the Sociology of Language), എന്ന ഇന്റർനാഷണൽ ജേണൽ ഓഫ് സോഷ്യോളജി ഓഫ് ലാംഗ്വേജിന്റെ പ്രത്യേക ലക്കത്തിൻറെയും എഡിറ്റർ ആണ്. ഇവ കൂടാതെ, എൻഡെയിൻജേർഡ് വേർഡ്സ്, സൈൻസ് ഓഫ് റിവൈവൽ (2014) (Endangered Words, Signs of Revival (2014)) എന്ന കൃതിയുടെ സഹ-എഡിറ്ററും ആണ്.
കരിയർ
ഭാഷാ വീണ്ടെടുക്കൽ അഥവാ 'റിക്ലമേഷൻ' (reclamation), പുനര്ജ്ജീവിപ്പിക്കൽ അഥവാ 'റിവൈറ്റലൈസേഷൻ' (revitalization), ഉയിര്പ്പിക്കൽ അഥവാ 'റി-ഇൻവിഗറേഷൻ ' (reinvigoration) എന്നിവയെ ചുറ്റിപ്പറ്റിയുള്ള ഒരു പുതിയ ട്രാൻസ്-ഡിസിപ്ലിനറി മേഖലയായ റിവൈവലിസ്റ്റിക്സ് (Revivalistics) അഥവാ ഭാഷാ പുനഃരുദ്ധാരണ ശാസ്ത്രത്തിൻറെ സ്ഥാപകനാണ് അദ്ദേഹം. 2011ൽ ഓസ്ട്രേലിയയുടെ ദക്ഷിണ സംസ്ഥാനമായ സൗത്ത് ഓസ്ട്രേലിയയിലെ ഐർ ഉപദ്വീപിലെ ബാർൺഗർള ആദിവാസി സമൂഹങ്ങൾക്കൊപ്പം അദ്ദേഹം ബാർൺഗർള ഭാഷയുടെ പുനഃരുദ്ധാരണം ആരംഭിച്ചു. Waking up Australia's sleeping beauty languages; Hope for revival of dormant indigenous languages; Reclaiming their language, Port Lincoln; Awakening the "sleeping beauties" of Aboriginal languages ; Cultural historical event begins , Whyalla; Group moves to preserve Barngarla language , Port Augusta; An interview with Stolen Generation Barngarla man Howard Richards and his wife Isabel, Port Lincoln; Calls for compensation over 'stolen' Indigenous languages;Language revival could have mental health benefits for Aboriginal communities; Language More Important than Land. ഓസ്ട്രേലിയൻ ഇൻസ്റ്റിറ്റ്യൂട്ട് ഓഫ് അബോറിജിനൽ ആൻഡ് ടോറസ് സ്ട്രെയിറ്റ് ഐലൻഡർ സ്റ്റഡീസ് (എയാറ്റ്സിസ്/AIATSIS), ഫൗണ്ടേഷൻ ഫോർ എൻഡേഞ്ചർഡ് ലാംഗ്വേജസ് (എഫ്ഇഎൽ) എന്നിവയിൽ പ്രൊഫസർ ത്സുക്കെർമൻ തിരഞ്ഞെടുക്കപ്പെട്ട അംഗമാണ്. നിലവിൽ അദ്ദേഹം ഓസ്ട്രേലിയൻ അസോസിയേഷൻ ഫോർ ജ്യൂവിഷ് സ്റ്റഡീസിന്റെ (എഎജെഎസ്) പ്രസിഡന്റ് ആണ്.
ഓക്സ്ഫോർഡിലെ സെയിൻറ് ഹ്യൂസ് കോളേജിൽ ഡെനിസ് സ്കിന്നർ സ്കോളർ, ഓക്സ്ഫോർഡ് സർവകലാശാലയിൽ സ്കാച്ചർഡ് യൂറോപ്യൻ സ്കോളർ, ഇറ്റലിയിലെ യുണൈറ്റഡ് വേൾഡ് കോളേജ് ഓഫ് അഡ്രിയാറ്റികിൽ സ്കോളർ എന്നീ നിലകളിലും അദ്ദേഹം പ്രവർത്തിച്ചിട്ടുണ്ട്.
അദ്ദേഹത്തിന്റെ ലാംഗ്വേജ് റിവൈവൽ: സെക്യൂറിങ് ദി ഫ്യൂച്ചർ ഓഫ് ലാംഗ്വേജസ് (Language Revival: Securing the Future of Endangered Languages) എന്ന എംഓഓസി - മാസ്സീവ് ഓപ്പൺ ഓൺലൈൻ കോഴ്സ് (MOOC – Massive Open Online Course), നൂറ്റിതൊണ്ണൂറ് രാജ്യങ്ങളിൽ നിന്നുള്ള 20,000 (നൂറുകണക്കിന് വ്യത്യസ്ത ഭാഷകൾ സംസാരിക്കുന്ന) പഠിതാക്കളെ ആകർഷിക്കുന്നു
അവലംബം
വർഗ്ഗം:ഭാഷാശാസ്ത്രജ്ഞർ വർഗ്ഗം:ജൂതർ വർഗ്ഗം:ഓസ്ട്രേലിയക്കാർ വർഗ്ഗം:ഇറ്റലിക്കാർ വർഗ്ഗം:ബ്രിട്ടീഷുകാർ വർഗ്ഗം:ഇസ്രയേൽ വർഗ്ഗം:1971-ൽ ജനിച്ചവർ
ഒലസ്യ അലിയേവ
1998 ലെ വിന്റർ ഒളിമ്പിക്സിലും 2006 വിന്റർ ഒളിമ്പിക്സിലും മത്സരിച്ച റഷ്യൻ മുൻ ആൽപൈൻ സ്കീയറാണ് ഒലേഷ്യ അലിയേവ (ജനനം: 17 ഓഗസ്റ്റ് 1977).
പുറംകണ്ണികൾ
വർഗ്ഗം:ഒളിമ്പിക്സിൽ പങ്കെടുത്തവർ വർഗ്ഗം:1977-ൽ ജനിച്ചവർ
എന്റെ കാണാക്കുയിൽ
ജെ. ശശികുമാർ സംവിധാനം ചെയ്ത് 1985 ൽ പുറത്തിറങ്ങിയ ഒരു മലയാള ഭാഷാ ചലച്ചിത്രമാണ് എന്റെ കാണാക്കുയിൽ. മമ്മൂട്ടി, റഹ്മാൻ, രേവതി എന്നിവർ എന്നിവർ പ്രധാന കഥാപാത്രങ്ങളായി പ്രത്യക്ഷപ്പെട്ട ഈ ചിത്രത്തിലെ മറ്റു കഥാപാത്രങ്ങളെ ജോസ് പ്രകാശ്, തിലകൻ എന്നിവർ‌ അവതരിപ്പിച്ചു.
കുളമ്പുരോഗം
കന്നുകാലികൾ, പന്നി, ആട് തുടങ്ങിയ ഇരട്ടകുളമ്പുള്ള മൃഗങ്ങളെ ബാധിക്കുന്ന ഒരു വൈറസ് രോഗമാണ് കുളമ്പുരോഗം (ഇംഗ്ലീഷ്: Foot-and-mouth disease)
രോഗകാരണങ്ങൾ
പിക്കൊര്ണോ ഇനത്തിൽപ്പെട്ട ഒരിനം വൈറസാണ് രോഗകാരണം. രോഗംബാധിച്ച മൃഗങ്ങളിലുണ്ടാകുന്ന ചർമങ്ങളിലും വൈറസുകളുണ്ടാകും. രോഗബാധയുള്ള മൃഗങ്ങളുമായോ, അവയുടെ വിസർജ്യവസ്തുക്കൾ, മാംസം,സ്രവങ്ങൾ, പാൽ തുടങ്ങിയവയുമായോ ഉള്ള സമ്പർക്കംമൂലവും രോഗം പകരാനിടയാക്കും.തീറ്റസാധനങ്ങളായ പുല്ല്,വൈക്കോൽ, തൊഴുത്തിലെ മറ്റു വസ്തുക്കൾ തുടങ്ങി പാൽപ്പാത്രങ്ങളിലൂടെ വരെ വൈറസ് മറ്റു മൃഗങ്ങളിലേക്കു പകരും. വാഹനങ്ങൾ, പട്ടി, പൂച്ച തുടങ്ങിയവയും മനുഷ്യരും വൈറസിന്റെ വാഹകരാകാറുണ്ട്. രോഗബാധ കഴിഞ്ഞ് ഒരുമാസത്തിനുശേഷവും രോഗം പടരാൻ സാധ്യതയുണ്ട്. ഈ വൈറസുകൾ രോഗം മാറിയ പശുവിന്റെ ശരീരത്തിൽനിന്ന് ഒരുമാസത്തിനു ശേഷവും പുറത്തുവന്നുകൊണ്ടിരിക്കും.
ചികിത്സ
വൈറസ് രോഗമായാതിനാൽ ഫലപ്രദമായ ചികിത്സയില്ല. രോഗലക്ഷണങ്ങൾക്കനുസരിച്ചാണ് ചികിത്സ നൽകുന്നത്.
നിയന്ത്രണമാർഗ്ഗം
പ്രതിരോധകുത്തിവെയ്പാണ് ഫലപ്രദമായ നിയന്ത്രണമാർഗ്ഗം.പൂച്ച, പട്ടി, കാക്ക എന്നിവ തൊഴുത്തിൽ കയറുന്നതു തടയുന്നത് നല്ലതാണ്. രോഗം വന്ന പശുവിനെ പരിചരിക്കുന്ന ആൾ പശുക്കളുള്ള മറ്റു സ്ഥലങ്ങളിലേക്ക് പോകുമ്പോൾ ആ പ്രദേശങ്ങളിലും രോഗം വ്യാപിച്ചേക്കാം.കൂടാതെ തൊഴുത്തിൽനിന്നു മാലിന്യങ്ങൾ പുഴയിലേക്കോ, തോട്ടിലേക്കോ ഒഴുക്കിവിടാതെ ശ്രദ്ധിക്കണം.കുളമ്പുരോഗം ബാധിച്ചു ചത്ത കാലികളുടെ ജഡം ആഴത്തിൽ മറവ് ചെയ്യണം.തൊഴുത്ത് വൃത്തിയായി പരിപാലിക്കാൻ ശ്രമിച്ചാലും കുറെയധികം രോഗങ്ങളെ അകറ്റാം.ഉണങ്ങിയ, വൃത്തിയുള്ള തൊഴുത്തിൽ കാലികളെ കെട്ടാൻ ശ്രമിക്കുക.ദിവസം രണ്ടുനേരമെങ്കിലും അണുനാശിനികൊണ്ട് (പൊട്ടാസ്യം പെർമാംഗനേറ്റ്, ക്ലോറിൻ, അക്രിഫ്‌ളേവിൻ )വായ, കുളമ്പ് എന്നിവ കഴുകുക. ബോറിക് പൗഡർ തേനിൽ ചാലിച്ചു പുരട്ടി കൊടുക്കുന്നതാണ് മറ്റൊരു ചികിത്സാ രീതി. കുളമ്പിൽ തേക്കിന്റെ എണ്ണ പുരട്ടിക്കൊടുക്കുന്നതും ഗുണം ചെയ്യും.
അവലംബങ്ങൾ
വർഗ്ഗം:മൃഗങ്ങളെ ബാധിക്കുന്ന രോഗങ്ങൾ വർഗ്ഗം:പശുപരിപാലനം
കണ്ടിന്വം
പരിമാണത്തിൽ പൊടുന്നനെയുളള മാറ്റങ്ങളോ വിരാമങ്ങളോ ഇല്ലാതെ, ക്രമേണ പരിവർത്തനപ്പെടുന്ന തരം വ്യതിയാനങ്ങളാണ‌് കണ്ടിന്വം (Continuum) എന്നറിയപ്പടുന്നത്. കണ്ടിന്വം തിയറികളും (Continuum Theories) കണ്ടിന്വം മോഡലുകളും (Continuum Models) കണ്ടിന്വത്തെപ്പറ്റി പ്രതിപാദിക്കുന്നവയാണ്.
ഭൗതികശാസ്ത്രത്തിൽ
ഭൗതികശാസ്ത്രത്തിൽ സ്ഥൂലതയെയും (Space) സമയത്തെയും വ്യത്യസ്ത സത്തകളായി(Entity) കണക്കാക്കാതെ, ഒരേ കണ്ടിന്വത്തിന്റെ ഭാഗമായി കണക്കാക്കുന്ന രീതിയാണ് (Modelling) സ്പെയ്സ് ടൈം (Space-time). ഭൗതികശാസ്ത്രത്തിൽ വിദ്യുത്കാന്തികരാജി പോലത്തെ വർണരാജികളെ സാധാരണയായി തുടർമാനമായോ വിച്ഛിന്ന(Decrete)മായോ വിവക്ഷിക്കാറുണ്ട്.
പുറത്തേക്കുള്ള കണ്ണികൾ
വർഗ്ഗം:ഭൗതികശാസ്ത്രം
പെജു ഒഗുൻമോള
യൊറൂബ വിഭാഗങ്ങളിലെ നോളിവുഡ് സിനിമകളിൽ അഭിനയിച്ച ഒരു യൊറൂബ ചലച്ചിത്ര നടിയാണ് പെജു ഒഗുൻമോള. അവരുടെ പിതാവ് മുതിർന്ന നടൻ കോല ഒഗുൻമോള ആയിരുന്നു.
നൈജീരിയൻ കോമിക് നടനും നാടകകൃത്തും ചലച്ചിത്ര സംവിധായികയും നിർമ്മാതാവുമായ സൺഡേ ഒമോബോലാൻലെയുടെ ഭാര്യയാണ് അവർ. ഒരു അഭിനേതാവ് കൂടിയായ സുങ്കൻമി ഒമോബോളൻലെയുടെ രണ്ടാനമ്മയാണ് അവർ.
പുറംകണ്ണികൾ
വർഗ്ഗം:നൈജീരിയൻ ചലച്ചിത്രനടികൾ
ഇൻഗ്രിഡ് ലാർസൻ
1932 ലെ സമ്മർ ഒളിമ്പിക്സിൽ മത്സരിച്ച ഡാനിഷ് മുങ്ങൽ വിദഗ്ധനായിരുന്നു ഇൻഗ്രിഡ് ലാർസൻ (പിന്നീട് സാബ്രോ; 12 ജൂലൈ 1912 - 18 ഫെബ്രുവരി 1997). 10 മീറ്റർ പ്ലാറ്റ്ഫോമിൽ അഞ്ചാമതും 3 മീറ്റർ സ്പ്രിംഗ്ബോർഡ് മത്സരത്തിൽ എട്ടാം സ്ഥാനവും അവർ നേടി.
1945 ഫെബ്രുവരി 10 ന് അവൾ പോൾ സാബ്രോയെ വിവാഹം കഴിച്ചു.
References
വർഗ്ഗം:1912-ൽ ജനിച്ചവർ വർഗ്ഗം:1997-ൽ മരിച്ചവർ
സ്റ്റീഫൻ അത്തിപ്പൊഴിയിൽ
ആലപ്പുഴ രൂപതയുടെ മുൻ മെത്രാൻ ആയിരുന്നു, '''ഡോ. സ്റ്റീഫൻ അത്തിപ്പൊഴിയിൽ'''. ( ജനനം: മേയ് 18, 1944 - മരണം: 9 ഏപ്രിൽ 2022) 2001 മുതൽ 2019 വരെ ആലപ്പുഴ രൂപതാദ്ധ്യക്ഷനായിരുന്ന ഡോ.സ്റ്റീഫൻ അത്തിപ്പൊഴിയിൽ 2019 ഒക്ടോബർ 11 ന് ആലപ്പുഴയുടെ പുതിയ രൂപതാദ്ധ്യക്ഷൻ ഡോ. ജയിംസ് റാഫേൽ ആനാപറമ്പിലിന് അധ്യക്ഷ സ്ഥാനം കൈമാറി വിശ്രമജീവിതത്തിൽ തുടരവെ 2022 ഏപ്രിൽ 9ന് കാലം ചെയ്തു.
ജീവിത രേഖ
ആലപ്പുഴ ജില്ലയിലെ ചേർത്തല താലൂക്കിൽ അർത്തുങ്കലിനടുത്തുള്ള ചേന്നവേലി എന്ന തീരദേശ ഗ്രാമത്തിൽ 1944 മേയ് 18നു ജനിച്ചു.
ചേർത്തല സേക്രട്ട് ഹാർട്ട് മൈനർ സെമിനാരിയിലും പൂനെ പേപ്പൽ സെമിനാരിയിലുമാണ് വൈദിക പഠനം പൂർത്തിയാക്കിയത്. 1969 ഒക്ടോബർ 5നു വൈദികനായി അഭിഷിക്തനായി. ആലപ്പുഴ മൌണ്ട് കാർമ്മൽ കത്തീഡ്രലിൽ സഹവികാരിയായും ഓമനപ്പുഴ പള്ളിയിൽ വികാരിയായും പ്രവർത്തിച്ചു. ആലുവ സെൻറ്. ജോസഫ് പൊന്തിഫിക്കൽ സെമിനാരിയിൽ അദ്ധ്യാപകനായും ചേർത്തല സേക്രട്ട് ഹാർട്ട് മൈനർ സെമിനാരിയിൽ റെക്ടറായും സേവനമനുഷ്ഠിച്ച സ്റ്റീഫൻ അത്തിപ്പൊഴിയിൽ, ആലപ്പുഴ ലിയോ തെർട്ടീന്ത് ഹൈസ്കൂൾ മാനേജരായും പ്രവ്ർത്തിച്ചിട്ടുണ്ട്.
2019 ഒക്ടോബർ 11 ന് ബിഷപ്പ് ഡോ.ജയിംസ് റാഫേൽ ആനാപറമ്പിലിന് ആലപ്പുഴ രൂപതയുടെ അധ്യക്ഷ സ്ഥാനം കൈമാറി വിശ്രമ ജീവിതത്തിലേയ്ക്ക് പ്രവേശിച്ചു.
വാർധക്യ സഹജമായ അസുഖങ്ങൾക്ക് ചികിത്സയിലിരിക്കവെ 2022 ഏപ്രിൽ 9ന് കാലം ചെയ്തു.
അവലംബം
വർഗ്ഗം:ലത്തീൻ കത്തോലിക്കാ സഭയിലെ മെത്രാന്മാർ വർഗ്ഗം:ക്രൈസ്തവം - അപൂർണ്ണലേഖനങ്ങൾ വർഗ്ഗം:ചിത്രം ആവശ്യമുള്ള ലേഖനങ്ങൾ വർഗ്ഗം:കേരളത്തിലെ ലത്തീൻ കത്തോലിക്കാ മേൽപ്പട്ടക്കാർ
വാരണക്കോട്ടില്ലം
കണ്ണൂർ ജില്ലയിൽ ചിറക്കൽ കോവിലകത്തിന്റെ പരിധിയിൽ ഉൾപ്പെടുന്ന ചെറുതാഴം പ്രദേശത്തെ നമ്പൂതിരി ജന്മികുടുംബം.ഇവരുടെ കുടിയാന്മാരായിരുന്നു ഇവിടത്തെ കൃഷിക്കാർ മുഴുവനും. 1921 ലെ ഖിലാഫത്ത് പ്രസ്ഥാനവും മാപ്പിള ലഹളയും വാരണക്കോട്ടില്ലത്തെ ജന്മിമാരിലും വലിയ ആശങ്കകൾ ഉണ്ടാക്കിയിരുന്നു.കൃഷിക്കാരെ സഹായിക്കാനായി ഈ ഇല്ലക്കാർ മുങ്കൈയെടുത്ത് ചെറുതാഴത്ത് ഐക്യ നാണ്യ സംഘം രൂപീകരിച്ചു. എട്ടാം നൂറ്റാണ്ടിന്റെ അവസാനവർഷങ്ങളിൽ ചിറക്കൽപ്രദേശം ഭരിച്ചിരുന്ന ഉദയവർമ്മൻ കോലത്തിരി ഗോകർണ്ണത്ത് നിന്നും 237 വൈജ്ഞാനിക ബ്രാഹ്മണകുടുംബങ്ങളെ ചെറുതാഴത്തും പരിസരപ്രദേശങ്ങളിലുമായി പാർപ്പിച്ചുവെന്നും ശ്രീരാഘവപുരേശസഭായോഗം എന്നറിയപ്പെട്ടിരുന്ന പ്രസ്തുതസംഘത്തിന്റെ ആരാധനയ്ക്കായി പരശുരാമനാൽ പ്രതിഷ്ഠിതമായ ശ്രീരാഘവപുരം ക്ഷേത്രം ദാനം ചെയ്തുവെന്നും ജംബുദ്വീപോല്പത്തി എന്ന പ്രാചീനഗ്രന്ഥം പ്രതിപാദിക്കുന്നു.ശ്രീരാഘവപുരം ക്ഷേത്രം എന്നും ഹനുമാരമ്പലം ഈനും പേരുള്ള ക്ഷേത്രത്തിന്റെ ഊരാളന്മാരാണ് വാരണക്കൂട്ടില്ലത്തെ നമ്പൂതിരിമാർ
പ്രത്യേക സംഭവങ്ങൾ
നെഹ്രു 28.5.1927 ൽ ചെറുതാഴത്ത് വന്നിരുന്നു. അന്ന് പയ്യന്നൂർ റെയിൽവേസ്റ്റേഷനിൽ വണ്ടിയിറങ്ങിയ നെഹ്രുവിനെ വാരണംകോട്ടില്ലം വക കാളവണ്ടിയിലായിരുന്നു വിളയാങ്കോട്ട് എത്തിച്ചത്.തുടർന്ന് അദ്ദേഹം ചാത്തുക്കുട്ടിനായരുടെ വീട്ടിൽ താമസിച്ചു.
കലാരംഗം
പ്രശസ്ത ചിത്രകാരനായ രാജാ രവിവർമ്മ ഇവിടെ താമസിച്ച് ചിത്രങ്ങൾ വരച്ചിട്ടുണ്ട്. കൂടാതെ ഇല്ലത്തോടനുബന്ധിച്ച് കഥകളിയോഗവും കഥകളി അരങ്ങുകളും നടന്നുവന്നിരുന്നു. ലോകപ്രശസ്ത കഥകളികലാകാരന്മാരായ ഗുരു ചന്തുപ്പണിക്കരും, കലാമണ്ഡലം കൃഷ്ണൻനായരും വാരണക്കോട്ടില്ലം കഥകളിയോഗത്തിലൂടെ വളർന്നുവന്നവരാണ്.
രാധിക ശരത്കുമാർ
തമിഴ് ചലച്ചിത്ര നടിയാണ് രാധിക ശരത്കുമാർ. നിരവധി മലയാളം, തെലുഗ് ചിത്രങ്ങളിലും അഭിനയിച്ചിട്ടുള്ള ഇവർ തമിഴ് ടെലിവിഷൻ സീരിയലുകൾ സംവിധാനം ചെയ്തിട്ടുണ്ട്. പ്രശസ്ത തമിഴ് നടൻ എം.ആർ. രാധയുടെ മകളാണ്. ഒരു ചലച്ചിത്ര സംവിധായകന്റെ ആദ്യ സംവിധായക സംരംഭത്തിനു നൽകുന്ന ഇന്ദിരാഗാന്ധി പുരസ്കാരം നേടിയ 'മീണ്ടും ഒരു കാതൽകതൈ' എന്ന ചലച്ചിത്രത്തിന്റെ നിർമ്മാതാവാണ്.
അവലംബം
വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ
ജൂലി ബെൻസ്
ജൂലി ബെൻസ് (ജനനം: മെയ് 1, 1972) ബഫി ദ വാമ്പയർ സ്ലേയർ (1997 - 2004) എന്ന ടെലിവിഷൻ പരമ്പരയിലെ ഡാർല, ഡെക്സറ്റർ (2006 - 2010) എന്ന പരമ്പരയിലെ റിത ബെന്നറ്റ് എന്നീ കഥാപാാത്രങ്ങളെ അവതരിപ്പിച്ചതിന്റെ പേരിൽ പ്രശസ്തയായ ഒരു അമേരിക്കൻ അഭിനേത്രിയാണ്. ഇതിലെ അഭിനയത്തിന് മികച്ച സഹനടിക്കുള്ള 2006 ലെ സാറ്റലൈറ്റ് പുരസ്കാരം, മികച്ച സഹനടിക്കുള്ള 2009 സാറ്റൺ പുരസ്കാരം എന്നിവ ലഭിച്ചിരുന്നു. ടെലിവിഷൻ പരമ്പരകളായ റോസ്‍വെൽ (1999-2000), ഡെസ്പെറെറ്റ് ഹൌസ്‍വൈവ്സ് (2010), നോ ഓർഡിനറി ഫാമിലി (2010-2011), എ ഗിഫ്റ്റ്ഡ് മാൻ (2011-2012), ഡിഫിയൻസ് (2013-2015), ഹവായ് ഫൈവ് -0 (2015-നിലവിൽ) തുടങ്ങിയവയിലും ശ്രദ്ധേയ കഥാപാത്രങ്ങളെ അവതരിപ്പിച്ചിരുന്നു. ജോബ്രേക്കർ (1999), ദി ബ്രദേഴ്സ് (2001), റാംബോ, സാ V, പണിഷർ: വാർ സോൺ (2008), ദി ബോണ്ടോക് സെയ്ൻസ് II: ഓൾ സെയിന്റ്സ് ഡേ (2009), ബെഡ്റൂംസ് (2010) തുടങ്ങിയവയാണ അവർ വേഷമിട്ട പ്രധാന ചലച്ചിത്രങ്ങൾ.
ജീവിതരേഖ
ജൂലി മേരി ബെൻസ്, പെൻസിൽവാനിയയിലെ പിറ്റ്സ്ബർഗിൽ ജനിക്കുകയും മുറിസ്‍വില്ലെ യിൽ വളരുകയും ഫ്രാങ്ക്ലിൻ റീജ്യണൽ ഹൈസ്കൂളിൽ നിന്ന് ബിരുദം നേടുകയും ചെയ്തു. അവളുടെ മാതാവ് ജൊവാന്നെ മേരി (മുമ്പ്, സീമില്ലർ) ഒരു ഫിഗർ സ്കേറ്റിംഗ് താരവും പിതാവ് ജോർജ് ബെൻസ് ജൂനിയർ പിറ്റ്സ്ബർഗിൽ ഒരു സർജനുമായിരുന്നു. ബെൻസിന് രണ്ട് വയസ്സുള്ളപ്പോൾ കുടുംബം മൂറിസ്‍വില്ലെയിൽ താമസമാരംഭിക്കുകയും മൂന്ന് വയസ് പ്രായമുള്ളപ്പോൾ ഐസ് സ്കേറ്റിംഗ് പരിശീലിക്കുകയും ചെയ്തു. 1988 ലെ യുഎസ് ചാമ്പ്യൻഷിപ്പ് മത്സരത്തിൽ ജൂനിയർ ഐസ് ഡാൻസിംഗ് വിഭാഗത്തിൽ അവർ സ്കേറ്റിംഗ് പങ്കാളി ഡേവിഡ് ഷില്ലിംഗിനൊപ്പം മത്സരിക്കുകയും പതിമൂന്നാം സ്ഥാനത്തെത്തുകയും ചെയ്തിരുന്നു. ബെൻസിനു പതിനാലു വയസ്സുള്ളപ്പോൾ, അവരുടെ വലതു കാലിൽ സമ്മർദ്ദം മൂലമുള്ള അസ്ഥിഭംഗം സംഭവിക്കുകയും ഒരു ഇടവേളയുണ്ടാകുകയും ചെയ്തു.
നൈല ഉഷ
ഒരു മലയാളചലച്ചിത്ര അഭിനേത്രിയും ദുബായിലെ ഹിറ്റ് 96.7 റേഡിയോ നിലയത്തിലെ അവതാരകയുമാണ് നൈല ഉഷ.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:1982-ൽ ജനിച്ചവർ വർഗ്ഗം:മലയാളചലച്ചിത്രനടിമാർ
തെക്കൻ അരുവിയൻ
ശരീരത്തിന് കറുപ്പു ചുവപ്പും നിറവും ചിറകിൽ വലിയ ഒരു കറുത്ത പാടുമുള്ള അരുവിയൻ കുടുംബത്തിൽ ഉള്ള ഒരിനം സൂചിത്തുമ്പിയാണ് തെക്കൻ അരുവിയൻ.
പുറത്തേക്കുള്ള കണ്ണികൾ
വർഗ്ഗം:സൂചിത്തുമ്പികൾ വർഗ്ഗം:കേരളത്തിലെ തുമ്പികൾ
അലോഹ വാണ്ടർവെൽ
അലോഹ വാണ്ടർവെൽ (ഇദ്രിസ് വെൽഷ് എന്നു യഥാർത്ഥപേര്, ജീവിതകാലം: 13 ഒക്ടോബർ 1906 – 4 ജൂൺ 1996) കാനഡയിൽ ജനിച്ച അമേരിക്കൻ പര്യവേക്ഷക, അന്താരാഷ്ട്ര സഹകരണവാദി, ഗ്രന്ഥകർത്താവ്, സിനിമാ നിർമ്മാതാവ്, വൈമാനിക എന്നീ നിലകളിലൊക്കെ പ്രശസ്തയാണ്. കൌമാരപ്രായത്തിൽത്തന്നെ ഫോർഡ് കമ്പനിയുടെ ഫോർഡ് 1918 മോഡൽ T, 1930 മോഡൽ A, 1935 ടൂറിംഗ് സെഡാൻ വാഹനങ്ങളിൽ അനേകം രാജ്യാന്തര സാഹസികയാത്രകൾ നടത്തിയിരുന്നു. അലോഹ തന്റെ സാഹസികയാത്രകൾക്കു തുടക്കം കുറിച്ചത് 1922 ൽ വാൾട്ടർ‌ “ക്യാപ്പ്” വാണ്ടർവെൽ എന്ന സുഹൃത്തിനെ പരിചയപ്പെട്ടതോടെയാണ്. അവർ 1925 ൽ വിവാഹിതരാവുകയും രണ്ടു കുട്ടികളായശേഷവും ലോകസഞ്ചാരം തുടരുകയും ചെയ്തു. ഈ യാത്രകൾ 35 mm നൈട്രേറ്റ്, 16mm ഫിലിമുകളിൽ ചിത്രീകരിക്കുകയും ചെയ്തിരുന്നു. ബ്രസീൽ യാത്രയ്ക്കിടെ അവിടുത്തെ തദ്ദേശീയരായ ബൊറോറോ ജനങ്ങളുമായി ഇടപഴകുകയും 6 ആഴ്ചകളിലെ പരിശ്രമത്തിൻറെ ഫലമായി അവരെക്കുറിച്ച് ഒരു ഡോക്യുമെൻററി ചിത്രീകരിക്കുകയും ചെയ്തു. ആദ്യമായി ഇത്തരത്തിൽ ചിത്രീകരിക്കപ്പെട്ട ഒരു ഡോക്യുമെൻററി ആയരുന്നു ഇത്. 1932 ൽ കാലിഫോർണിയയിൽവച്ച് അവരുടെ ഭർത്താവ് കൊല്ലപ്പെടുകയും പിന്നീട് അവർ വാൾട്ടർ ബക്കർ എന്നയാളെ വിവാഹം ചെയ്യുകയും തൻറ ലോകപര്യടനം തുടരുകയും ചെയ്തു. 6 ഭൂഖണ്ഡങ്ങളിലെ 80 രാജ്യങ്ങളിലധികം സഞ്ചരിക്കുകയും വാഹനത്തിൽ 500,000 മൈലുകൾ സഞ്ചരിക്കുകയും ചെയ്ത വനിതയെന്ന പദവിയ്ക്ക് അർഹയായി.
ആദ്യകാലജീവിതം
ഇദ്രിസ് ഗിൽഷ്യ വെൽഷ് 1906 ഒക്ടോബർ 13-ന് മനിറ്റോബയിലെ വിന്നിപെഗിൽ, മാർഗരറ്റ് ഹെഡ്ലി, റോബർട്ട് വെൽഷ്സ് എന്നിവരുടെ മകളായി ജനിച്ചു. 1909 ൽ അവരുടെ മാതാവ് ഹെർബർട്ട് ഹാളിനെ വിവാഹം കഴിക്കുകയും അവരുടെ പേര് ഇദ്രിസ് ഹാൾ എന്നാക്കി മാറ്റുകയും ചെയ്തു.
കമ്പംപതി നചികേത
ഗ്രൂപ്പ് ക്യാപ്റ്റൻ കമ്പംപതി നചികേത വായുസേന മെഡൽ (വീരത), ഭാരതീയ വായുസേന യിൽ സേവനമഷ്ടിക്കുന്ന ഒരു ഓഫീസറാണ്. കാർഗിൽ യുദ്ധസമയത്ത്1999 മെയ് 27ന്, ഫ്ലൈറ്റ് ലെഫ്റ്റനെന്റ് ആയിരിക്കേ പാകിസ്താനി സ്റ്റിംഗർ മിസൈലുകളുടെ ആക്രമണത്തിൽ എഞ്ചിൻ നഷ്ടപ്പെട്ടതിനെത്തുടർന്ന് തന്റെ മിഗ്-27 എൽ യുദ്ധവിമാനത്തിൽ നിന്ന് പുറത്തേക്ക് ചാടിയപ്പോൾ പാകിസ്താനി സൈന്യത്താൽ പിടിക്കപ്പെട്ടു. കാർഗിൽ യുദ്ധത്തിലെ ആദ്യത്തെ ഇന്ത്യൻ യുദ്ധത്തടവുകാരനായി മാറിയതിനെത്തുടർന്നാണ് ഗ്രൂപ്പ് ക്യാപ്റ്റൻ നചികേത ശ്രദ്ധിക്കപ്പെട്ടത്
1973 മെയ് 31 ന് കെ ആർ കെ ശാസ്ത്രിയുടെയും ലക്ഷ്മി ശാസ്ത്രിയുടെയും മകനായി ജനിച്ചു. ഡെൽഹി കേന്ദ്രീയ വിദ്യാലയയിലായിരുന്നു സ്കൂൾ വിദ്യാഭ്യാസം. പൂനെയ്ക്കടുത്ത് ഖദർക്വാസ്ലയിലെ നാഷണൽ ഡിഫൻസ് അക്കാദമി യിൽ പരിശീലനത്തിനു ശേഷം ഭാരതീയ വായുസേനയിൽ ചേർന്നു.
അവലംബങ്ങൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1973-ൽ ജനിച്ചവർ
നദവ് ലാപിഡ്
ഒരു ഇസ്രായേലി തിരക്കഥാകൃത്തും ചലച്ചിത്ര സംവിധായകനുമാണ് നദവ് ലാപിഡ് ( נדב לפיד  ; ജനനം 8 ഏപ്രിൽ 1975).
ജീവചരിത്രം
ഇസ്രായേലിലെ ടെൽ അവീവിൽ അഷ്‌കെനാസി ജൂത വംശജരുടെ കുടുംബത്തിലാണ് ലാപിഡ് ജനിച്ചത്. എഴുത്തുകാരൻ ഹൈം ലാപിഡിന്റെയും ഫിലിം എഡിറ്റർ എറ ലാപിഡിന്റെയും മകനായ അദ്ദേഹം ടെൽ അവീവ് സർവകലാശാലയിൽ തത്ത്വശാസ്ത്രം പഠിച്ചു, ഇസ്രായേൽ പ്രതിരോധ സേനയിലെ സൈനിക സേവനത്തിന് ശേഷം പാരീസിലേക്ക് മാറി. ജറുസലേമിലെ സാം സ്പീഗൽ ഫിലിം ആൻഡ് ടെലിവിഷൻ സ്കൂളിൽ ബിരുദം നേടുന്നതിനായി അദ്ദേഹം ഇസ്രായേലിലേക്ക് മടങ്ങി. അദ്ദേഹത്തിന്റെ ആദ്യ ഫീച്ചർ ഫിലിം പോലീസ്മാൻ 2011-ൽ ലോക്കർനോ ഇന്റർനാഷണൽ ഫിലിം ഫെസ്റ്റിവലിൽ ഫെസ്റ്റിവൽ പ്രത്യേക ജൂറി സമ്മാനം നേടി.
അദ്ദേഹത്തിന്റെ 2014-ലെ ചിത്രം ദി കിന്റർഗാർട്ടൻ ടീച്ചർ 2014-ലെ ഇന്റർനാഷണൽ ക്രിട്ടിക്‌സ് വീക്കിൽ ഇടംപിടിച്ചു. 2016 ലെ കാൻ ഫിലിം ഫെസ്റ്റിവലിന്റെ ഇന്റർനാഷണൽ ക്രിട്ടിക്‌സ് വീക്ക് വിഭാഗത്തിലെ ജൂറി അംഗമായി ലാപിഡ് തിരഞ്ഞെടുക്കപ്പെട്ടു. ഷെവലിയർ ഡെസ് ആർട്‌സ് എറ്റ് ഡെസ് ലെറ്റേഴ്‌സിന്റെ സ്വീകർത്താവാണ് അദ്ദേഹം.
2019 ഫെബ്രുവരിയിൽ നടന്ന 69-ാമത് ബെർലിൻ ഇന്റർനാഷണൽ ഫിലിം ഫെസ്റ്റിവലിൽ നാദവ് സിനോനിംസ് എന്ന സിനിമ ഗോൾഡൻ ബിയർ അവാർഡ് നേടി.
പുറത്തേക്കുള്ള കണ്ണികൾ
വർഗ്ഗം:1975-ൽ ജനിച്ചവർ വർഗ്ഗം:ഇസ്രയേലി ചലച്ചിത്രസംവിധായകർ വർഗ്ഗം:ജീവിച്ചിരിക്കുന്ന പ്രമുഖർ
കുർട്ട് സ്കെയ്ൻ
മുൻ ഓസ്ട്രിയൻ സൈക്ലിസ്റ്റാണ് കുർട്ട് സ്കെയ്ൻ (ജനനം: 12 ഡിസംബർ 1930). 1956 ലെ സമ്മർ ഒളിമ്പിക്സി ലും 1960 സമ്മർ ഒളിമ്പിക്സിലും അദ്ദേഹം മത്സരിച്ചു.
അവലംബം
വർഗ്ഗം:ഒളിമ്പിക്സിൽ പങ്കെടുത്തവർ വർഗ്ഗം:സൈക്ലിങ് താരങ്ങൾ
ഫങ്ഷണൽ പ്രോഗ്രാമിംഗ്
കമ്പ്യൂട്ടർ ശാസ്ത്രത്തിൽ, ഫങ്ഷണൽ പ്രോഗ്രാമിംഗ് (functional programming) എന്നത് ഒരു പ്രോഗ്രാമിങ് മാതൃകയാണ് - ഫംഗ്‌ഷനുകൾ പ്രയോഗിച്ചും കംമ്പോസ് ചെയ്തുമാണ് പ്രോഗ്രാമുകൾ നിർമ്മിക്കുന്നത്. ഇത് ഒരു ഡിക്ലറേറ്റീവ് പ്രോഗ്രാമിംഗ് മാതൃകയാണ്, അതിൽ ഫംഗ്‌ഷൻ നിർവചനങ്ങൾ പ്രോഗ്രാമിന്റെ പ്രവർത്തന നില അപ്‌ഡേറ്റ് ചെയ്യുന്ന ഇമ്പറേറ്റീവ് സ്റ്റേറ്റ്മെന്റുകളുടെ ഒരു ശ്രേണിയെക്കാൾ മൂല്യങ്ങളെ മറ്റ് മൂല്യങ്ങളിലേക്ക് മാപ്പ് ചെയ്യുന്ന എക്സ്പ്രഷൻസ് ട്രീകളാണ്.
ഫങ്ഷണൽ പ്രോഗ്രാമിംഗിൽ, ഫംഗ്‌ഷനുകൾ ഫസ്റ്റ്-ക്ലാസ് സിറ്റിസൺസായി കണക്കാക്കപ്പെടുന്നു, അതായത്, മറ്റേതൊരു ഡാറ്റാ ടൈപ്പിനും കഴിയുന്നതുപോലെ, അവയ്ക്ക് പേരുകൾ (ലോക്കൽ ഐഡന്റിഫയറുകൾ ഉൾപ്പെടെ), ആർഗ്യുമെന്റുകളായി പാസ് ചെയ്യാനും മാത്രമല്ല മറ്റ് ഫംഗ്ഷനുകളിൽ നിന്ന് റിട്ടേൺ ചെയ്യാനും കഴിയും. ചെറിയ ഫംഗ്ഷനുകൾ മോഡുലാർ രീതിയിൽ സംയോജിപ്പിച്ച്, ഡിക്ലറേറ്റീവ്, കമ്പോസബിൾ ശൈലിയിൽ പ്രോഗ്രാമുകൾ എഴുതാൻ ഇത് അനുവദിക്കുന്നു.
ഫങ്ഷണൽ പ്രോഗ്രാമിംഗ് ചിലപ്പോൾ പൂർണ്ണമായും ഫങ്ഷണൽ പ്രോഗ്രാമിംഗിന്റെ പര്യായമായി കണക്കാക്കപ്പെടുന്നു, ഇത് ഫങ്ഷണൽ പ്രോഗ്രാമിംഗിന്റെ ഒരു ഉപവിഭാഗമാണ്, അത് എല്ലാ പ്രവർത്തനങ്ങളെയും ഡിറ്റർമിനിസ്റ്റിക് മാത്തമാറ്റിക്കൽ ഫംഗ്ഷനുകളായി അല്ലെങ്കിൽ പ്യൂവർ ഫംഗ്ഷനുകളായി കണക്കാക്കുന്നു. നൽകിയിരിക്കുന്ന ചില ആർഗ്യുമെന്റുകൾ ഉപയോഗിച്ച് ഒരു പ്യുവർ ഫംഗ്‌ഷൻ വിളിക്കുമ്പോൾ, അത് എല്ലായ്‌പ്പോഴും അതേ റിസൾട്ട് തന്നെ നൽകും, വാല്യൂ മാറ്റാവുന്ന അവസ്ഥയോ മറ്റ് പാർശ്വഫലങ്ങളോ ഇതിനെ ബാധിക്കില്ല. ഇംമ്പറേറ്റീവ് പ്രോഗ്രാമിംഗിൽ പൊതുവായുള്ള ഇംപ്യൂവർ പ്രൊസീജറിൽ നിന്ന് വ്യത്യസ്തമാണ്, അത് പാർശ്വഫലങ്ങൾ ഉണ്ടാക്കാം (പ്രോഗ്രാമിന്റെ സ്റ്റേറ്റ് പരിഷ്ക്കരിക്കുക അല്ലെങ്കിൽ ഒരു ഉപയോക്താവിൽ നിന്ന് ഇൻപുട്ട് എടുക്കുക മുതലയാവ). പ്യൂവറിലി ഫങ്ഷണൽ പ്രോഗ്രാമിംഗിന്റെ വക്താക്കൾ അവകാശപ്പെടുന്നത്, പാർശ്വഫലങ്ങൾ(side effects) പരിമിതപ്പെടുത്തുന്നതിലൂടെ, പ്രോഗ്രാമുകൾക്ക് കുറച്ച് ബഗുകൾ മാത്രമേ ഉണ്ടാകൂ, ഡീബഗ് ചെയ്യാനും പരിശോധിക്കാനും എളുപ്പമായിരിക്കും, ഫോർമൽ വേരിഫിക്കേഷന് കൂടുതൽ അനുയോജ്യമാകും.
ഫംഗ്‌ഷണൽ പ്രോഗ്രാമിംഗിന്റെ റൂട്ട് അക്കഡീമിയിൽ (academia) ഉണ്ട്, ഇത് ഫംഗ്‌ഷനുകളെ മാത്രം അടിസ്ഥാനമാക്കിയുള്ള ഒഫീഷ്യൽ കമ്പ്യൂട്ടേഷൻ സംവിധാനമായ ലാംഡ കാൽക്കുലസിൽ നിന്ന് വികസിച്ചതാണ്. ഫങ്ഷണൽ പ്രോഗ്രാമിംഗ് ചരിത്രപരമായി ഇംപറേറ്റീവ് പ്രോഗ്രാമിംഗിനെ അപേക്ഷിച്ച് ജനപ്രീതി ആർജ്ജിച്ച ഒന്നല്ല, എന്നാൽ പല ഫംഗ്ഷണൽ ഭാഷകളും ഇന്ന് വ്യവസായപരമായും, വിദ്യാഭ്യാസപരമായും ഉപയോഗിക്കുന്നു. എന്നിരുന്നാലും, പ്രധാന പ്രോഗ്രാമിംഗ് ഭാഷകളായ കോമൺ ലിസ്പ്, സ്കീം   പോലുള്ള ഫങ്ഷണൽ പ്രോഗ്രാമിംഗിനെ ഇത് പിന്തുണയ്ക്കുന്നു, ക്ലോജർ, വൂൾഫ്രം ലാങ്വേജ്, (മാത്തമാറ്റിക്ക എന്നും അറിയപ്പെടുന്നു), റാക്കറ്റ്, എർലാങ്, ഒകാമൽ (OCAML) , ഹാസ്കൽ  , എഫ്#  ഈ ഭാഷകൾ എല്ലാം വൈവിധ്യമാർന്ന നിരവധി സംഘടനകൾ വ്യാവസായിക ആവശ്യങ്ങളക്കായി ഉപയോഗിക്കുന്നു. ആർ(R) (സ്ഥിതിവിവരക്കണക്കുകൾ) പോലുള്ള, വെബിലുപയോഗിക്കുന്ന ജാവാസ്ക്രിപ്റ്റ് (JavaScript) പോലെയുള്ള നിർദ്ദിഷ്‌ട ഡൊമെയ്‌നുകളിൽ വിജയം കണ്ടെത്തിയ ചില ഭാഷകൾക്കും ഫങ്ഷണൽ പ്രോഗ്രാമിംഗ് പ്രധാനമാണ്, ജെ, കെ, എക്സ്ക്വറി / എക്സ്എൽടി(XQuery / XSLT) (എക്സ്എംഎൽ) , ഓപാൽ മുതലയാവ. എസ്ക്യൂഎൽ, ലെക്സ്/യാക്(SQL, Lex / Yacc) പോലുള്ള വ്യാപകമായ ഡൊമെയ്ൻ-സ്പെസിഫിക് സ്റ്റേറ്റ്മെന്റ് ഭാഷകൾ ഫങ്ഷണൽ പ്രോഗ്രാമിങ്ങിന്റെ ചില ഘടകങ്ങൾ ഉപയോഗിക്കുന്നു, പ്രത്യേകിച്ച് മ്യൂട്ടബിൾ മൂല്യങ്ങൾ ഒഴിവാക്കുന്നതിൽ. കൂടാതെ, മറ്റ് പല പ്രോഗ്രാമിംഗ് ഭാഷകളും ഒരു ഫങ്ഷണൽ ശൈലിയിലുള്ള പ്രോഗ്രാമിംഗിനെ പിന്തുണയ്ക്കുന്നു അല്ലെങ്കിൽ ഫങ്ഷണൽ പ്രോഗ്രാമിംഗിൽ നിന്നുള്ള ഫീച്ചറുകൾ നടപ്പിലാക്കിയിട്ടുണ്ട്. സി++11,സി, കോട്ലിൻ ,പേൾ ,പിഎച്ച്പി ,പൈത്തൺ ,ഗോ ,റസ്റ്റ് , റാക്കു ,സ്കാല , ജാവ (ജാവ 8 മുതൽ).
ചരിത്രം
1930-കളിൽ അലോൺസോ ചർച്ച് വികസിപ്പിച്ചെടുത്ത ലാംഡ കാൽക്കുലസ്, ഫംഗ്ഷൻ ആപ്ലിക്കേഷനിൽ നിന്ന് നിർമ്മിച്ച ഒരു ഔപചാരികമായ കണക്കുകൂട്ടൽ സംവിധാനമാണ്. 1937-ൽ അലൻ ട്യൂറിംഗ്, ലാംഡ കാൽക്കുലസ്, ട്യൂറിംഗ് മെഷീനുകൾ എന്നിവ കമ്പ്യൂട്ടേഷന്റെ തുല്യ മാതൃകകളാണെന്ന് തെളിയിച്ചു,[ ലാംഡ കാൽക്കുലസ് ട്യൂറിംഗ് കംപ്ലീറ്റാണെന്ന് കാണിക്കുന്നു. എല്ലാ ഫംഗ്ഷണൽ പ്രോഗ്രാമിംഗ് ഭാഷകളുടെയും അടിസ്ഥാനം ലാംഡ കാൽക്കുലസ് ആണ്. 1920 കളിലും 1930 കളിലും മോസസ് ഷോൺഫിങ്കലും ഹാസ്‌കെൽ കറിയും ചേർന്ന് തീയറ്റിക്കൽ ഫോർമുലേഷൻ, കോമ്പിനേറ്ററി ലോജിക് എന്നിവ വികസിപ്പിച്ചെടുത്തു.
ചർച്ച് പിന്നീട് ഒരു വീക്കർ സിസ്റ്റം വികസിപ്പിച്ചെടുത്തു, സിമ്പ്ലി ടൈപ്പ്ഡ് ലാംഡ കാൽക്കുലസ്, എല്ലാ പദങ്ങൾക്കും വേണ്ടി ഒരു ടൈപ്പ് നൽകി ലാംഡ കാൽക്കുലസ് വിപുലീകരിച്ചു. ഇത് സ്റ്റാറ്റിക്കലി-ടൈപ്പ്ഡ് ഫംഗ്ഷണൽ പ്രോഗ്രാമിംഗിന്റെ അടിസ്ഥാനമാണ്.
ആദ്യത്തെ ഹൈ-ലെവൽ ഫങ്ഷണൽ പ്രോഗ്രാമിംഗ് ഭാഷയാണ്, ലിസ്പ് 1950 കളുടെ അവസാനത്തിൽ ഐ.ബി.എം. 700/7000 സീരീസ് ശാസ്ത്ര കമ്പ്യൂട്ടറുകൾക്കു വേണ്ടി ജോൺ മക്കാർത്തി, മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജി (എം.ഐ.ടി) വികസിപ്പിച്ചെടുത്തു. ലിസ്പ് ഫംഗ്‌ഷനുകൾ നിർവചിച്ചത് ചർച്ചിന്റെ ലാംഡ നൊട്ടേഷൻ ഉപയോഗിച്ചാണ്, റിക്രർസ്സീവ് ഫങ്ഷനുകൾ അനുവദിക്കുന്നതിനായി ഒരു ലേബൽ നിർമ്മിതി ഉപയോഗിച്ച് വിപുലീകരിച്ചു. ഫങ്ഷണൽ പ്രോഗ്രാമിംഗിന്റെ പല മാതൃകാപരമായ സവിശേഷതകളും ലിസ്‌പ് ആദ്യമായി അവതരിപ്പിച്ചു, ആദ്യകാല ലിസ്‌പ്‌സ് മൾട്ടി-പാരഡൈം ഭാഷകളായിരുന്നുവെങ്കിലും പുതിയ മാതൃകകൾ വികസിപ്പിച്ചപ്പോൾ, നിരവധി പ്രോഗ്രാമിംഗ് ശൈലികൾക്കുള്ള പിന്തുണ കൂടി ഉൾപ്പെടുത്തി.
അവലംബം
വർഗ്ഗം:പ്രോഗ്രാമിങ് ശൈലികൾ
പിന്നാക്കവിഭാഗ കമ്മീഷൻ
1992 ലെ സുപ്രീം കോടതിയുടെ മണ്ഡൽ വിധിന്യായതിന്റെ വെളിച്ചത്തിൽ 1993-ലാണ് ദേശീയ പിന്നാക്കവിഭാഗ കമ്മീഷൻ രൂപവത്കരിക്കുന്നത് .അദർ ബാക്ക്വേർഡ് ക്ലാസ്സസ്സ്(ഒ.ബി.സി) പട്ടികയിൽ ഏതെങ്കിലും സമുദായത്തെ ഉള്പ്പെടുത്തുന്നതും ഒഴിവാക്കുന്നതും പരിശോധിച്ച് സർക്കാരിനു ഉപദേശം നൽകുകയാണ് പിന്നാക്കവിഭാഗ കമ്മീഷന്റെ ചുമതല. ഉപദേശം നടപ്പിലാക്കാൻ സർക്കാർ ബാധ്യസ്ഥമാണ്. ഒരു ചെയർപ്പേഴ്സണും മൂന്ന് അംഗങ്ങളും ആണ് പിന്നാക്കവിഭാഗ കമ്മീഷനിലുളത്.
വർഗ്ഗം:സംവരണം ഇന്ത്യയിൽ വർഗ്ഗം:ഇന്ത്യയിലെ കമ്മീഷനുകൾ
ഫ്രാങ്ക്ലിൻ മെഡൽ
അമേരിക്കയിലെ പെൻസിൽവാനിയയിൽ ഫിലാഡൽഫിയയിലുള്ള ഫ്രാങ്ക്ലിൻ ഇൻസ്റ്റിറ്റ്യൂട്ട്, 1915 മുതൽ 1997 വരെ ശാസ്ത്രമേഖലയിൽ നൽകിയിരുന്ന ഒരു പുരസ്കാരമാണ് ഫ്രാങ്ക്ലിൻ മെഡൽ (ഇംഗ്ലീഷിൽ : Franklin Medal). 1914-ൽ സാമുവൽ ഇൻസൾ സ്ഥാപിച്ച ഫ്രാങ്ക്ലിൻ ഇൻസ്റ്റിറ്റ്യൂട്ട് നൽകിയിരുന്ന വിവിധ പുരസ്കാരങ്ങളിൽ ഏറ്റവും അഭിമാനകരമായ ഒന്നായി ഈ പുരസ്കാരത്തെ കണക്കാക്കുന്നു. മറ്റ് ചരിത്ര അവാർഡുകളോടൊപ്പം 1998-ൽ ആരംഭിച്ച ബെഞ്ചമിൻ ഫ്രാങ്ക്ലിൻ മെഡലിൽ ഈ അവാർഡിനെ ലയിപ്പിച്ചു.
വനേസ ലോ
ആദ്യകാലജീവിതം
ലോ ജനിച്ചത് ജർമ്മനിയിലെ ഷ്വെറിനിലാണ്. ജർമ്മനിയിലെ റാറ്റ്സെബർഗിലാണ് അവർ വളർന്നത്. 2006 ജൂണിൽ, പതിനഞ്ചാമത്തെ വയസ്സിൽ, ബാലൻസ് നഷ്ടപ്പെട്ടതിനെ തുടർന്ന് റെയിൽ‌വേ പ്ലാറ്റ്ഫോമിൽ വച്ച് ട്രെയിൻ തട്ടി. അപകടം അവരുടെ ഇടതു കാൽ മുറിച്ച് രണ്ട് മാസത്തേക്ക് കോമ അവസ്ഥയിലെത്തി. ജീവൻ രക്ഷിക്കാനുള്ള ശസ്ത്രക്രിയയ്ക്കിടെ അവരുടെ മറ്റേ കാൽ കൂടി മുറിച്ചുമാറ്റാൻ ഡോക്ടർമാർ നിർബന്ധിതരായി. ലോ അവരുടെ ക്രിത്രിമക്കാൽ ഉപയോഗിച്ച് നടക്കാൻ രണ്ട് വർഷമെടുത്തു.
ഓസ്‌ട്രേലിയൻ പാരാലിമ്പിക് സ്വർണ്ണ മെഡൽ ജേതാവ് സ്‌കോട്ട് റിയർഡണെ വിവാഹം കഴിച്ചു.
കായിക ജീവിതം
അവരുടെ അപകടത്തിന് മുമ്പ് ലോ സ്പോർട്സ് ആസ്വദിച്ചിരുന്നു. അതിനുശേഷം കളി തുടരാൻ ആഗ്രഹിച്ചു. അമേരിക്കൻ വികലാംഗ ലോംഗ് ജമ്പർ കാമറൂൺ ക്ലാപ്പാണ് തനിക്ക് പ്രചോദനമായതെന്നും അവർ പറഞ്ഞു. 2008-ൽ അത്‌ലറ്റിക്സ് ഏറ്റെടുക്കുകയും അതേ വർഷം തന്നെ സീനിയർ കായിക രംഗത്ത് അരങ്ങേറ്റം കുറിക്കുകയും ചെയ്തു. എന്നാൽ 2009-ൽ കൈമുട്ട് പൊട്ടിയതിനെ തുടർന്ന് മൂന്ന് മാസത്തേക്ക് മത്സരത്തിൽ നിന്ന് വിട്ടുനിന്നു. രണ്ടുവർഷത്തിനുശേഷം ജർമ്മൻ ദേശീയ ടീമിലേക്ക് തിരഞ്ഞെടുക്കപ്പെട്ടു. 2011-ലെ ഐപിസി അത്‌ലറ്റിക്സ് ലോക ചാമ്പ്യൻഷിപ്പിൽ പങ്കെടുക്കാൻ ന്യൂസിലൻഡിലെ ക്രൈസ്റ്റ്ചർച്ചിലേക്ക് പോയി. ലോങ്ജമ്പിൽ നാലാം സ്ഥാനത്തെത്തിയ അവർ ടി 42 100 മീറ്റർ സ്പ്രിന്റിൽ വെങ്കലം നേടി.
2013-ൽ ലോ അമേരിക്കയിൽ താമസിക്കുന്ന അവരുടെ സുഹൃത്തും ജർമ്മൻ അത്‌ലറ്റുമായ കാട്രിൻ ഗ്രീനെ സന്ദർശിക്കുകയും അമേരിക്കൻ അത്‌ലറ്റ് റോഡറിക് ഗ്രീനെ വിവാഹം കഴിക്കുകയും ചെയ്തു. ഗ്രീന്സിനൊപ്പം പരിശീലനം നടത്തുന്നതിനിടയിൽ ലോ അത്ലറ്റിക്സിനോടുള്ള അഭിനിവേശം വീണ്ടും വളർത്തുകയും സംസ്ഥാനങ്ങളിലേക്ക് മാറാൻ തീരുമാനിക്കുകയും റോഡ്രിക്കിനെ പുതിയ പരിശീലകനായി സ്വീകരിക്കുകയും ചെയ്തു. വർഷാവസാനത്തോടെ ഇത്തവണ അവർ ലിയോണിൽ നടന്ന 2013-ലെ ലോക ചാമ്പ്യൻഷിപ്പിൽ ജർമ്മനിയെ പ്രതിനിധീകരിച്ചു. അവിടെ 100 മീറ്റർ സ്പ്രിന്റിലും ലോംഗ്ജമ്പിലും രണ്ട് വെങ്കല മെഡലുകൾ നേടി. അടുത്ത വർഷം സ്വാൻ‌സിയിൽ നടന്ന 2014 ലെ ഐ‌പി‌സി അത്‌ലറ്റിക്സ് യൂറോപ്യൻ ചാമ്പ്യൻ‌ഷിപ്പിൽ പങ്കെടുത്തപ്പോൾ ലോംഗ്ജമ്പിൽ ഒരു പ്രധാന വഴിത്തിരിവ് ഉണ്ടായി. നാല് മീറ്ററിൽ കൂടുതൽ ചാടിയിട്ടില്ലാത്ത അവരുടെ മുൻ പ്രധാന മത്സരങ്ങളിൽ 4.24 മീറ്റർ ദൂരം ഒരു വലിയ പുരോഗതിയായിരുന്നു. അതിന്റെ ഫലമായി അവർ സ്വർണം നേടി. അതിലും പ്രധാനമായി, അവരുടെ രണ്ട് പ്രധാന ലോക എതിരാളികളായ ഷ്മിഡ്, ഇറ്റലിയിലെ മാർട്ടിന കൈറോണി എന്നിവരെ പരാജയപ്പെടുത്തി.
റിയോയിൽ നടന്ന 2016-ലെ സമ്മർ പാരാലിമ്പിക്‌സിന്റെ ബിൽഡ് അപ്പിലും 2015-ലെ ദോഹയിൽ നടന്ന ലോക ചാമ്പ്യൻഷിപ്പിലും ലോ പങ്കെടുത്തു. 100 മീറ്റർ സ്പ്രിന്റിൽ 15.41 സെക്കൻഡിൽ വ്യക്തിഗത ബെസ്റ്റ് നേടി വെള്ളി മെഡൽ നേടി. ലോംഗ്ജമ്പിൽ അവരുടെ ലോക റെക്കോർഡ് ദൂരം 4.79 മീറ്റർ ആയിരുന്നു. അത് അവർക്ക് സ്വർണം ലഭിക്കുക മാത്രമല്ല റിയോയിൽ തോൽപ്പിക്കാനുള്ള അത്ലറ്റായി അവരെ മാറ്റുകയും ചെയ്തു.
2016-ലെ റിയോ ഡി ജനീറോയിൽ നടന്ന സമ്മർ പാരാലിമ്പിക്‌സിൽ ടി 42 ലോങ്ജമ്പിൽ 4.93 മീറ്റർ ലോക റെക്കോർഡ് ദൂരവും ടി 42 100 മീറ്റർ മത്സരത്തിൽ 15.17 സെ. എടുത്ത് വെള്ളി മെഡലും നേടി.
2019-ലെ ദുബായിൽ നടന്ന ലോക പാരാ അത്‌ലറ്റിക്‌സ് ചാമ്പ്യൻഷിപ്പിൽ വനിതാ ലോംഗ് ജമ്പ് ടി 61-63 ൽ 4.68 മീറ്റർ ചാടി സ്വർണം നേടി. ഓസ്‌ട്രേലിയയെ പ്രതിനിധീകരിച്ച് അവരുടെ ആദ്യ അന്താരാഷ്ട്ര മെഡലായിരുന്നു ഇത്.
അവരുടെ പരിശീലക ഐറിന ഡ്വോസ്കിനയാണ്.
ബാഹ്യ ലിങ്കുകൾ
വർഗ്ഗം:1990-ൽ ജനിച്ചവർ
റോൾഫ് ബാർൺസ്
കനേഡിയൻ മധ്യ-വിദൂര ഓട്ടക്കാരനായിരുന്നു റോൾഫ് ബാർൺസ് (16 ജൂലൈ 1904 - 6 ഒക്ടോബർ 1982). 1924 ലെ സമ്മർ ഒളിമ്പിക്സിൽ പുരുഷന്മാരുടെ 1500 മീറ്ററിൽ അദ്ദേഹം മത്സരിച്ചു.
അവലംബം
വർഗ്ഗം:മധ്യദൂര ഓട്ടക്കാർ വർഗ്ഗം:ഒളിമ്പിക്സിൽ പങ്കെടുത്തവർ
ബൗദ്ധ വാസ്തുവിദ്യ
250px|ലഘുചിത്രം|സാഞ്ചിയിലെ മഹാസ്തൂപം
ക്രി.മു. മൂന്നാം നൂറ്റാണ്ടിൽ, ബുദ്ധമതാനുയായികൾക്കിടയിൽ വികസിച്ച് വന്ന ഒരു വാസ്തുവിദ്യയാണ് ബൗദ്ധ വാസ്തുവിദ്യ (ഇംഗ്ലീഷിൽ: Buddhist architecture). ആദ്യകാല ബുദ്ധമത വാസ്തുവിദ്യയിൽ പ്രധാനമായും മൂന്നുതരം നിർമിതികളാണുണ്ടായിരുന്നത്: വിഹാരങ്ങൾ എന്നറിയപ്പെടുന്ന ബുദ്ധമഠങ്ങൾ, സ്തൂപങ്ങൾ, ചൈത്യഗൃഹ എന്ന ബുദ്ധമതസ്തരുടെ ആരാധനാലയങ്ങൾ എന്നിവയായിരുന്നു അവ. ദേശങ്ങൾ തോറും പര്യടനം നടത്തുന്ന ബുദ്ധസന്യാസിമാർക്ക് മഴകാലത്തെ അഭയസ്ഥാനം എന്ന്നിലയ്ക്കാണ് വിഹാരങ്ങൾ പണിതുതുടങ്ങിയത്. പിൽകാലത്ത് ബുദ്ധമതത്തിന്റെ വികാസ ഫലമായ് അവ മഠങ്ങളായ് തീരുകയായിരുന്നു. ബീഹാറിലെ നളന്ദയിൽ അത്തരമൊരു വിഹാരം നിലനിന്നിരുന്നു. ഗൗതമബുദ്ധന്റെ തിരുശേഷിപ്പുകൾ സൂക്ഷിക്കുന്ന പൂജനീയമായ മന്ദിരങ്ങളാണ് സ്തൂപങ്ങൾ. ഇവയിൽ പ്രശസ്തമായത് മധ്യപ്രദേശിലെ സാഞ്ചിയിലുള്ള മഹാസ്തൂപമാണ്. പഗോഡകൾ ഇന്ത്യൻ സ്തൂപങ്ങളിൽനിന്ന് ഉരുത്തിരിഞ്ഞുണ്ടായവയാണ്. മതാനുഷ്ഠാനങ്ങളിൽ വന്ന മാറ്റത്തിനനുസൃതമായി വിഹാരങ്ങൾ ചൈത്യഗൃഹങ്ങളുടെ(ബുദ്ധ ക്ഷേത്രങ്ങൾ) ധർമ്മവും നിറവേറ്റുകയുണ്ടായി. ക്രി.മു 1ആം നൂറ്റാണ്ടിലാണ് ഈ ശൈലി അതിന്റെ ഉച്ചസ്ഥനത്ത് എത്തുന്നത്. അജന്താ എല്ലോറാ ഗുഹാക്ഷേത്രങ്ങളും മഹാബോധി ക്ഷേത്രവും ഇതിന്റെ ദൃഷ്ടാന്തങ്ങളാണ്.
വികാസം
ശ്രീബുദ്ധന്റെ നിർവാണത്തിനു ശേഷം സാവധാനത്തിലാണ് ബൗദ്ധ വാസ്തുവിദ്യ ഉയർന്നുവന്നത്.
പുറത്തേക്കുള്ള കണ്ണികൾ
വർഗ്ഗം:വാസ്തുകലാശൈലികൾ
പാച്ചുവും കോവാലനും
മുകേഷ്, സുരാജ് വെഞ്ഞാറമൂട്, മേഘന രാജ്, ജ്യോതിർമയി എന്നിവർ പ്രധാന കഥാപാത്രങ്ങളെ അവതരിപ്പിച്ച താഹ സംവിധാനം ചെയ്ത 2011 ലെ ഇന്ത്യൻ മലയാള ഭാഷാ ചിത്രമാണ് പാച്ചുവും കോവാലനും.
പുറത്തേക്കുള്ള കണ്ണികൾ
വർഗ്ഗം:2011-ൽ പുറത്തിറങ്ങിയ ചലച്ചിത്രങ്ങൾ
റോക്കി ലാൻഡ്സ്കേപ്പ് വിത് എ വാട്ടർഫാൾ
ഫ്ളമിഷ് ചിത്രകാരനായ ജൂസ് ഡി മോമ്പർ വരച്ച എണ്ണച്ചായാചിത്രമാണ് റോക്കി ലാൻഡ്സ്കേപ്പ് വിത് എ വാട്ടർഫാൾ (റഷ്യൻ: Скалистый пейзаж с водопадом). പെയിന്റിംഗ് 1610-കളുടെ തുടക്കത്തിൽ പൂർത്തിയായി. ഈ ചിത്രം നിലവിൽ സെന്റ് പീറ്റേഴ്സ്ബർഗിലെ ഹെർമിറ്റേജ് മ്യൂസിയത്തിൽ സൂക്ഷിച്ചിരിക്കുന്നു.
ചിതരചന
പെയിന്റിംഗ് ഡി മോമ്പറിന്റെ സവിശേഷമായ പുറമേയുള്ള സാങ്കൽപ്പിക ലാൻഡ്സ്കേപ്പ് ചിത്രീകരിക്കുന്നു. നിറങ്ങൾ ഇളം ചാരനിറമുളളതായി മാറുകയും പശ്ചാത്തലത്തിലേക്ക് നീങ്ങുമ്പോൾ രൂപരേഖ കുറയുകയും ചെയ്യുന്നു. അവിടെ താഴ്വരയിലേയ്ക്ക് ഒരു നദി കടന്നുപോകുന്നു. മേഘങ്ങളിൽ നിന്ന് പുറത്തേക്ക് നീങ്ങുമ്പോൾ വളരെ വ്യത്യസ്തമായ, നീലകലർന്ന പർവതശിഖരം കാണാം. നിരവധി നായ്ക്കളുള്ള ഒരു വേട്ടക്കാരനും മൂന്ന് കുതിരപ്പടയാളികളും ഒരു പർവത റോഡിലൂടെ നടക്കുന്നു. അവരുടെ വലതുവശത്ത്, കന്നുകാലികളെ പരിപാലിക്കുന്ന രണ്ട് ഇടയന്മാർ വെള്ളച്ചാട്ടത്തിനരികിൽ ഇരിക്കുന്നു. ഇടത് വശത്ത് ഉയരമുള്ള മരങ്ങൾ നിറഞ്ഞ ഒരു മലഞ്ചെരിവും വലതുവശത്ത്, എവിടെനിന്നോ വെള്ളച്ചാട്ടം മുൻഭാഗത്തേക്ക് വീഴുന്നു. ജാൻ ബ്രൂഗൽ ദി എൽഡറും ജൂസ് മോമ്പറും പല സന്ദർഭങ്ങളിലും ഒന്നിച്ചു വരയ്ക്കുകയും മോമ്പർ എല്ലായ്പ്പോഴും ലാൻഡ്സ്കേപ്പ് വരയ്ക്കുകയും എൽഡർ പലപ്പോഴും സ്റ്റാഫേജ് പരിപാലിക്കുകയും ചെയ്തു. ഈ സന്ദർഭത്തിൽ, ബ്രൂഗൽ ഡി മോമ്പറിനുവേണ്ടി പ്രതിഛായകൾ വരച്ചു.
പുറംകണ്ണികൾ
വർഗ്ഗം:ഹെർമിറ്റേജ് മ്യൂസിയത്തിലെ ചിത്രങ്ങൾ വർഗ്ഗം:ലാൻഡ്സ്കേപ്പ് പെയിന്റിംഗുകൾ
റിവർ ഗാംബിയ ദേശീയോദ്യാനം
റിവർ ഗാംബിയ ദേശീയോദ്യാനം ഗാംബിയയിലെ ഒരു ദേശീയോദ്യാനമാണ്.
ഭൂപ്രകൃതി
1978-ൽ സ്ഥാപിതമായ റിവർ ഗാംബിയ ദേശീയോദ്യാനം സെൻട്രൽ റിവർ ഡിവിഷനിലെ നിയാമിന ഈസ്റ്റ് ജില്ലയിലാണ് സ്ഥിതി ചെയ്യുന്നത്. ഗാംബിയ നദിയുടെ ഇടത് കരയിലായി ഇത് സ്ഥിതി ചെയ്യുന്നു. ദേശീയോദ്യാനത്തിൽ ഉൾപ്പെടുന്ന 585 ഹെക്ടർ (1,450 ഏക്കർ) വിസ്തൃതിയുള്ള ബാബൂൺ ഐലൻറ്സ് ദ്വീപസമൂഹത്തിലെ  ഒരു വലുതും നാല് ചെറുതുമായ ദ്വീപുകൾക്കൂടി ഉൾപ്പെടുന്നു. ഈ ദേശീയോദ്യാനം പൊതുജനങ്ങൾക്കായി തുറന്നിട്ടില്ല. ന്യാസാങ് ഫോറസ്റ്റ് പാർക്കിനോട് ചേർന്നു സ്ഥിതിചെയ്യുന്ന റിവർ ഗാംബിയ ദേശീയോദ്യാനത്തെ ചില ഭൂപടങ്ങൾ ഒറ്റ പ്രദേശമായി കാണിക്കുന്നു.
ഗദഗ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
ഒരു ഇന്ത്യൻ സർക്കാർ മെഡിക്കൽ കോളേജാണ് ഗദഗ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്. ഇന്ത്യയിലെ കർണാടകയിലെ ഗഡാഗിലെ മല്ലസമുദ്ര ഗ്രാമത്തിലാണ് ഇത് സ്ഥിതി ചെയ്യുന്നത്. രാജീവ് ഗാന്ധി യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിരിക്കുന്ന സ്ഥാപനം മെഡിക്കൽ, പാരാമെഡിക്കൽ, നഴ്സിംഗ് വിദ്യാർത്ഥികൾക്കായി കോഴ്സുകൾ വാഗ്ദാനം ചെയ്യുന്നു.
ഗദാഗിന്റെ പ്രാന്തപ്രദേശത്തുള്ള ജില്ലാ ആശുപത്രിയുടെ പരിസരത്ത് പച്ചപ്പ് നിറഞ്ഞ മലനിരകൾക്കും കാറ്റാടി മരങ്ങൾക്കും അരികിൽ 54 ഏക്കർ സ്ഥലത്താണ് കോളേജ് വ്യാപിച്ചുകിടക്കുന്നത്. ഈ മെഡിക്കൽ കോളേജ് കെട്ടിടം 51,000 ചതുരശ്ര മീറ്റർ വിസ്തീർണ്ണം ഉൾക്കൊള്ളുന്നു, അവിടെ രണ്ട് പരീക്ഷാ ഹാളുകളിൽ 250 പേർക്ക് വീതം ഇരിക്കാം.
ഇൻസ്റ്റിറ്റ്യൂട്ടിൽ ലബോറട്ടറികൾ, മ്യൂസിയങ്ങൾ, ആംഫി തിയേറ്റർ എന്നിവ സജ്ജീകരിച്ചിരിക്കുന്നു, കൂടാതെ 6 ലക്ചർ ഹാളുകൾ ലഭ്യമാണ്, കോളേജിൽ ഓരോന്നിനും 180 സീറ്റ് കപ്പാസിറ്റിയുള്ള 5 ലെക്ചർ ഹാളുകളും 200 സീറ്റ് കപ്പാസിറ്റിയുള്ള ഒരു ആശുപത്രിയും ഉണ്ട്. നല്ല വിദ്യാഭ്യാസമുള്ള 302 ടീച്ചിംഗ് ഫാക്കൽറ്റികൾ ലഭ്യമാണ്. കോളേജിൽ ആൺകുട്ടികൾക്കും പെൺകുട്ടികൾക്കും വെവ്വേറെ പൊതുവായ മുറികളുണ്ട്, ഓരോന്നിനും 160 ചതുരശ്ര മീറ്റർ അറ്റാച്ച്ഡ് ടോയ്‌ലറ്റ് സൗകര്യവുമുണ്ട്.
പുസ്തകശാല
കോളേജിന്റെ സെൻട്രൽ ലൈബ്രറി 2400 ചതുരശ്ര മീറ്ററിൽ വ്യാപിച്ചുകിടക്കുന്നു, 5513 പുസ്തകങ്ങളും 28 ഇന്ത്യൻ, 12 വിദേശ ജേണലുകളും ഇവിടെ ലഭ്യമാണ്.
കൂടാതെ പുസ്തകങ്ങൾ, റഫറൻസ് ഉറവിടങ്ങൾ, സിഡി, ഡിവിഡികൾ, ജേർണലുകൾ, ഇ-ജേണലുകൾ, ഇ-ബുക്കുകൾ, ഫാക്കൽറ്റികൾക്കും മെഡിക്കൽ വിദ്യാർത്ഥികൾക്കും ലഘുലേഖകൾ എന്നിവയുൾപ്പെടെയുള്ള മെഡിക്കൽ സാഹിത്യങ്ങളുടെ വിപുലമായ ശേഖരം ലൈബ്രറിയിൽ ഉണ്ട്.
600 ഇരിപ്പിടങ്ങളാണ് ഈ ലൈബ്രറിയിലുള്ളത്.
ഗദഗ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് റാങ്കിംഗ്
നീറ്റ് യുജി 2021 MCC യിലും സംസ്ഥാന കൗൺസിലിംഗിലും രക്ഷിതാക്കളും വിദ്യാർത്ഥികളും ഗദഗ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് എങ്ങനെ തിരഞ്ഞെടുത്തു എന്നതിനെ അടിസ്ഥാനമാക്കിയാണ് താഴെയുള്ള കോളേജ് റാങ്കിംഗ്.
അഖിലേന്ത്യ റാങ്കിംഗ് 254 ആണ്
കർണാടക സംസ്ഥാന റാങ്കിംഗ് 22 ആണ്.
അഫിലിയേറ്റഡ് ടീച്ചിംഗ് ഹോസ്പിറ്റലുകൾ
സ്ഥാപനവുമായി അഫിലിയേറ്റു ചെയ്ത ടീച്ചിംഗ് ഹോസ്പിറ്റലുകൾ ഇവയാണ്:
ബിരുദ കോഴ്സുകൾ
മുകളിൽ സൂചിപ്പിച്ച അഫിലിയേറ്റഡ് ടീച്ചിംഗ് ഹോസ്പിറ്റലുകളിൽ ഒരു വർഷത്തെ നിർബന്ധിത റൊട്ടേറ്റിംഗ് മെഡിക്കൽ ഇന്റേൺഷിപ്പോടെ നാലര വർഷത്തെ എംബിബിഎസ് കോഴ്സുകൾ കോളേജ് വാഗ്ദാനം ചെയ്യുന്നു.
എം.ബി.ബി.എസ്, ബാച്ചിലർ ഓഫ് സയൻസ് ഇൻ നഴ്സിംഗ്, ഡിപ്ലോമ ഇൻ നേഴ്‌സിങ്ങ് എന്നിവയാണ് ബിരുദ കോഴ്‌സുകൾ.
ബിരുദാനന്തര കോഴ്സുകൾ
കർണാടകയിൽ സർജറിയിൽ ബിരുദാനന്തര ഡിഎൻബി കോഴ്‌സ് വാഗ്ദാനം ചെയ്യുന്നതിനായി നാഷണൽ ബോർഡ് ഓഫ് എക്‌സാമിനേഷൻസ് മേൽനോട്ടം വഹിക്കുന്ന ഏക കോളേജാണ് ഗദഗ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്.
ആരംഭിച്ച് അഞ്ച് വർഷത്തിനുള്ളിൽ എല്ലാ ക്ലിനിക്കൽ വിഭാഗങ്ങളിലും ബിരുദാനന്തര സീറ്റുകൾ നേടിയ ഇന്ത്യയിലെ ഏക മെഡിക്കൽ കോളേജാണ് ഇൻസ്റ്റിറ്റ്യൂട്ട്.
ഇന്ത്യയിലെ ഡിഎൻബി നടത്തുന്ന പിജി നീറ്റ് വഴിയാണ് പ്രവേശനം ഏകോപിപ്പിക്കുന്നത്.
എംഡി, എംഎസ്, ഡിഎൻബി, സിപിഎസ് എന്നിവ ഉൾപ്പെടെയുള്ള ബിരുദാനന്തര കോഴ്സുകൾ വാഗ്ദാനം കോളേജ് ചെയ്യുന്നു.
ഹോസ്റ്റൽ
ആൺകുട്ടികളുടെ ഹോസ്റ്റലിൽ 90 മുറികളും പെൺകുട്ടികളുടെ ഹോസ്റ്റലിൽ 90 മുറികളുമുണ്ട്, 24 മണിക്കൂറും നന്നായി പരിപാലിക്കുന്ന കുടിവെള്ള വിതരണവുമുണ്ട്.
വിനോദ സൗകര്യങ്ങൾ, സന്ദർശക മുറി, എയർകണ്ടീഷൻഡ്, ഇന്റർനെറ്റ് സൗകര്യമുള്ള കമ്പ്യൂട്ടർ എന്നിവ ലഭ്യമാണ്.
സൗകര്യപ്രദമായ ഡൈനിംഗ് സംവിധാനമുള്ള ശുചിത്വമുള്ള അടുക്കളയിൽ നിന്ന് വിദ്യാർത്ഥികൾക്ക് ഭക്ഷണം ലഭിക്കും.
മികച്ച ആരോഗ്യ സംരക്ഷണ പരിശീലനത്തിനായി ശാരീരിക വ്യായാമങ്ങൾക്കായി സുസജ്ജമായ റിക്രിയേഷൻ റൂമും ജിംനേഷ്യവും സ്പോർട്സ് സ്വപ്നം കാണുന്ന വിദ്യാർത്ഥികൾക്ക് കായിക പ്രവർത്തനങ്ങളും പരിശീലനവും നല്കുന്നു.
വിദ്യാർത്ഥികൾക്ക് റാഗിംഗ് പ്രശ്‌നങ്ങൾ നിയന്ത്രിക്കുന്നതിനുമായി ആന്റി റാഗിംഗ് സ്ക്വാഡിന്റെ സേവനമുണ്ട്. വിദ്യാർത്ഥികൾക്ക് വിശ്രമിക്കാൻ വിശാലമായ ടിവി റൂം ഇവിടെയുണ്ട്.
പുറം കണ്ണികൾ
വർഗ്ഗം:Coordinates on Wikidata വർഗ്ഗം:കർണാടകയിലെ മെഡിക്കൽ കോളേജുകൾ
ട്രിയനൻ ഉടമ്പടി
ഒന്നാം ലോകയുദ്ധത്തിനുശേഷം സഖ്യകക്ഷികളും കേന്ദ്ര ശക്തികളിലെ അംഗങ്ങളും തമ്മിൽ ഒപ്പുവച്ച നിരവധി സമാധാനക്കരാറുകളിൽ ഒന്നാണ് ട്രിയനൻ ഉടമ്പടി. ട്രിയനൻ ഉടമ്പടി ഹംഗറിയെ സംബന്ധിച്ചുള്ളതായിരുന്നു. 1920 ജൂൺ 4-ന് വെഴ്സയിൽസിലെ ട്രിയനൻ കൊട്ടാരത്തിൽ വച്ചാണ് കരാർ ഔദ്യോഗികമായി ഒപ്പുവയ്ക്കപ്പെട്ടത്. 1919 സെപ്റ്റംബർ 10-ലെ സെന്റ്-ജെർമെയ്ൻ ഉടമ്പടിയിലൂടെ ഹംഗറി ആസ്റ്റ്രിയയിൽ നിന്നും സ്വതന്ത്രമായ രാഷ്ട്രമായി അംഗീകരിക്കപ്പെട്ടിരുന്നു. ഈ രാജ്യത്തെ ആഭ്യന്തര കലാപങ്ങളെത്തുടർന്നാണ് ഹംഗറിയെ സംബന്ധിച്ച ട്രിയനൻ ഉടമ്പടി നടപ്പിലാക്കാൻ വൈകിയത്. ദേശീയതയെ അടിസ്ഥാനമാക്കി യൂറോപ്യൻ രാഷ്ട്രങ്ങളെ വേർതിരിക്കുകയെന്ന സഖ്യകക്ഷി ശ്രമങ്ങളുടെ ഭാഗമായിരുന്നു ട്രിയനൻ ഉടമ്പടിയും. ഭൂപ്രദേശപരമായും ജനസംഖ്യാടിസ്ഥാനത്തിലും ഈ കരാർ പ്രകാരം ഹംഗറിക്ക് വലിയ നാശനഷ്ടങ്ങളുണ്ടായി. ഹംഗറിയുടെ ഭൂപ്രദേശം ഏകദേശം 3,23,750 ച.കി.മീ-ൽ നിന്ന് വെറും 93,000- ത്തോളം ച.കി.മീ. ആയി വെട്ടിക്കുറയ്ക്കപ്പെട്ടു. യുദ്ധത്തിനു മുമ്പുണ്ടായിരുന്ന 21 ദശലക്ഷം ജനസംഖ്യ കരാർ പ്രകാരം ചില പ്രദേശങ്ങൾ നഷ്ടപ്പെട്ടതോടെ ഏഴര ദശലക്ഷമായി കുറഞ്ഞു. വ്യാവസായിക ശേഷിയുടെ സിംഹഭാഗവും നഷ്ടപ്പെടുകയും ചെയ്തു. കൃഷിഭൂമിയിലും ഏറെ കുറവുണ്ടായി. കാരിരുമ്പ്, തടി എന്നിവയുടെ നിർമ്മാണ വ്യവസായരംഗത്തും ഹംഗറിക്ക് ഏറെ നഷ്ടമുണ്ടാവുകയും ചെയ്തു. ഇതോടൊപ്പം യുദ്ധത്തിലെ നഷ്ടപരിഹാരത്തുകയും നൽകേണ്ടിവന്നു. സൈനികശേഷി 35,000 പേരായി കുറവു ചെയ്യാനും ഹംഗറി നിർബന്ധിതമായി.
വർഗ്ഗം:സമാധാനസന്ധികൾ
ഗൂഗിൾ അക്കൗണ്ട്
ചില ഓൺലൈൻ ഗൂഗിൾ സേവനങ്ങളിലേക്കുള്ള പ്രവേശനം, പ്രാമാണീകരണം, അംഗീകാരം എന്നിവയ്‌ക്ക് ആവശ്യമായ ഒരു ഉപയോക്തൃ അക്കൗണ്ടാണ് ഗൂഗിൾ അക്കൗണ്ട്. മൂന്നാം കക്ഷി സേവനങ്ങൾക്കായി ഇത് പലപ്പോഴും സിംഗിൾ സൈൻ ഓണായും ഉപയോഗിക്കുന്നു.
ഉപയോഗം
ജിമെയിൽ, ഗൂഗിൾ ഹാങ്ഔട്ട്സ്, ഗൂഗിൾ മീറ്റ്, ബ്ലോഗർ എന്നിവയ്‌ക്ക് ഒരു ഗൂഗിൾ അക്കൗണ്ട് ആവശ്യമാണ്. ഗൂഗിൾ തിരയൽ, യൂട്യൂബ്, ഗൂഗിൾ ബുക്ക്സ്, ഗൂഗിൾ ഫൈനാൻസ്, ഗൂഗിൾ മാപ്സ് എന്നിവയുൾപ്പെടെ ചില ഗൂഗിൾ ഉൽപ്പന്നങ്ങൾക്ക് ഒരു അക്കൗണ്ട് ആവശ്യമില്ല. എന്നിരുന്നാലും, യൂട്യൂബ്-ലേക്ക് വീഡിയോകൾ അപ്‌ലോഡ് ചെയ്യുന്നതിനും ഗൂഗിൾ മാപ്പിൽ എഡിറ്റുകൾ നടത്തുന്നതിനും ഒരു അക്കൗണ്ട് ആവശ്യമാണ്.
ഗൂഗിൾ ഏറ്റെടുക്കുന്നതിന് മുമ്പ് സേവനങ്ങളിൽ രജിസ്റ്റർ ചെയ്ത ഉപയോക്താക്കൾക്കായി യൂട്യൂബ്, ബ്ലോഗർ എന്നിവ പ്രത്യേക അക്കൗണ്ടുകൾ പരിപാലിച്ചിരുന്നു. എന്നിരുന്നാലും, 2011 ഏപ്രിൽ മുതൽ യൂട്യൂബ് ഉപയോക്താക്കൾ ആ സേവനത്തിലേക്ക് ലോഗിൻ ചെയ്യുന്നത് തുടരാൻ ആഗ്രഹിക്കുന്നുവെങ്കിൽ, ഒരു പ്രത്യേക ഗൂഗിൾ അക്കൗണ്ടിലേക്ക് ലിങ്ക് ചെയ്യേണ്ടതുണ്ട്.
മറ്റ് ഗൂഗിൾ ഉപയോക്താക്കൾക്ക് ഗൂഗിൾ ഉൽപ്പന്നങ്ങൾ ഉപയോഗിക്കുന്നതിന് പൊതുവായി ആക്‌സസ് ചെയ്യാവുന്ന ഒരു ഗൂഗിൾ പ്രൊഫൈൽ സൃഷ്‌ടിച്ചേക്കാം. ഒരു ഗൂഗിൾ പ്രൊഫൈലിനെ വിവിധ സോഷ്യൽ നെറ്റ്‌വർക്കിംഗ്, ഇമേജ്-ഹോസ്‌റ്റിംഗ് സൈറ്റുകളിലെയും ഉപയോക്തൃ ബ്ലോഗുകളിലെയും ഒരു ഉപയോക്താവിന്റെ പ്രൊഫൈലുകളിലേക്ക് ലിങ്ക് ചെയ്യാൻ കഴിയും.
മൂന്നാം കക്ഷി സേവന ദാതാക്കൾ ഗൂഗിൾ അക്കൗണ്ട് സംവിധാനം വഴി ഗൂഗിൾ അക്കൗണ്ട് ഉടമകൾക്കായി സേവന പ്രാമാണീകരണം നടപ്പിലാക്കിയേക്കാം.
സുരക്ഷ
ഒരു ഗൂഗിൾ അക്കൗണ്ട് സൃഷ്‌ടിക്കുമ്പോൾ, ഉപയോക്താക്കൾ പാസ്‌വേഡ് മറന്നുപോയാലോ അക്കൗണ്ട് ഹാക്ക് ചെയ്യപ്പെട്ടാലോ പുനഃസജ്ജമാക്കാൻ അനുവദിക്കുന്നതിന് ഒരു വീണ്ടെടുക്കൽ ഇമെയിൽ വിലാസം നൽകാൻ ആവശ്യപ്പെടുന്നു. യുണൈറ്റഡ് സ്‌റ്റേറ്റ്‌സ്, യുണൈറ്റഡ് കിംഗ്‌ഡം, ഇന്ത്യ തുടങ്ങിയ ചില രാജ്യങ്ങളിൽ, ഒരു പുതിയ അക്കൗണ്ട് സൃഷ്‌ടിക്കുമ്പോൾ എസ്എംഎസ് ടെക്‌സ്‌റ്റ് മെസേജിംഗ് അല്ലെങ്കിൽ വോയ്‌സ് മെസേജ് വഴി അക്കൗണ്ട് മൂല്യനിർണ്ണയ കോഡ് അയയ്‌ക്കാൻ ഗൂഗിൾ-ന് മൊബൈൽ ഫോൺ നമ്പർ ഒറ്റത്തവണ ഉപയോഗിക്കേണ്ടി വന്നേക്കാം.
ഹാക്കിംഗിനെതിരെയുള്ള അധിക സുരക്ഷയ്ക്കായി, ഗൂഗിൾ, ഓരോ തവണയും ഉപയോക്താവ് അവരുടെ ഗൂഗിൾ അക്കൗണ്ടിലേക്ക് ലോഗിൻ ചെയ്യുമ്പോഴും ഒരു മൂല്യനിർണ്ണയ കോഡ് അഭ്യർത്ഥിക്കുന്ന രണ്ട്-ഘട്ട സ്ഥിരീകരണ ഓപ്ഷനും വാഗ്ദാനം ചെയ്യുന്നു. കോഡ് ഒന്നുകിൽ ഒരു ആപ്ലിക്കേഷൻ (" ഗൂഗിൾ ഓഥന്റിക്കേറ്റര് " അല്ലെങ്കിൽ മറ്റ് സമാന ആപ്പുകൾ) വഴി ജനറേറ്റ് ചെയ്‌തതാണ് അല്ലെങ്കിൽ ഗൂഗിൾ-ൽ നിന്ന് എസ്എംഎസ് ടെക്‌സ്‌റ്റ് മെസേജ്, വോയ്‌സ് മെസേജ് അല്ലെങ്കിൽ മറ്റൊരു അക്കൗണ്ടിലേക്ക് ഇമെയിൽ എന്നിവ  ലഭിക്കും. ഈ 2-ഘട്ട ലോഗ്-ഓൺ പ്രാമാണീകരണം ഒഴിവാക്കുന്നതിന് വിശ്വസനീയ ഉപകരണങ്ങളെ "അടയാളപ്പെടുത്താം". ഈ സവിശേഷത സ്വിച്ച് ഓൺ ചെയ്യുമ്പോൾ, മൂല്യനിർണ്ണയ കോഡ് നൽകാൻ കഴിയാത്ത സോഫ്റ്റ്‌വെയർ (ഉദാ IMAP, POP3 ക്ലയന്റുകൾ) ഉപയോക്താവിന്റെ സാധാരണ പാസ്‌വേഡിന് പകരം ഗൂഗിൾ സൃഷ്‌ടിച്ച 16 പ്രതീകങ്ങളുള്ള ഒരു അദ്വിതീയ ആൽഫാന്യൂമെറിക് പാസ്‌വേഡ് ഉപയോഗിക്കണം.
സെലിബ്രിറ്റികൾ, രാഷ്ട്രീയക്കാർ, പത്രപ്രവർത്തകർ, രാഷ്ട്രീയ പ്രവർത്തകർ, സമ്പന്നരായ വ്യക്തികൾ തുടങ്ങിയ ഹാക്കർമാരുടെ ലക്ഷ്യങ്ങളാകുന്ന അക്കൗണ്ടുകളുള്ള ഉപയോക്താക്കൾ ഉൾപ്പെടെ, കൂടുതൽ ഉയർന്ന സുരക്ഷാ പരിരക്ഷ തേടുന്ന ഉപയോക്താക്കൾക്ക് ഗൂഗിൾ-ന്റെ അഡ്വാൻസ്ഡ് പ്രൊട്ടക്ഷൻ പ്രോഗ്രാം എന്ന വിപുലമായ പരിരക്ഷാ പ്രോഗ്രാം തിരഞ്ഞെടുക്കാം. ഈ പ്രോഗ്രാമിന് ഉപയോക്താവ് രണ്ട് U2F USB കീകൾ വാങ്ങേണ്ടതുണ്ട് — ഡാറ്റ സംഭരണത്തിനല്ല, ഐഡന്റിറ്റി സ്ഥിരീകരണത്തിനാണ് ഇത്. ലോഗിൻ സമയത്ത് രണ്ട്-ഘട്ട പരിശോധന നൽകാൻ U2F കീകൾ ഉപയോഗിക്കുന്നു. ആദ്യത്തേത് നഷ്‌ടപ്പെട്ടാൽ, ബാക്കപ്പ് ആവശ്യങ്ങൾക്കുള്ളതാണ് ഒന്ന്. അഡ്വാൻസ്ഡ് പ്രൊട്ടക്ഷൻ പ്രോഗ്രാമിൽ, ഉപയോക്താവിന് അവരുടെ അക്കൗണ്ടിലേക്ക് ആക്‌സസ് അനുവദിക്കാൻ കഴിയുന്ന ആപ്ലിക്കേഷനുകളുടെ നിയന്ത്രണങ്ങൾ, പാസ്‌വേഡ് മറന്നുപോയാൽ അക്കൗണ്ടിലേക്കുള്ള ആക്‌സസ് വീണ്ടെടുക്കുന്നതിനുള്ള കൂടുതൽ സമഗ്രമായ ഐഡന്റിറ്റി സ്ഥിരീകരണ പ്രക്രിയ എന്നിവ പോലുള്ള, ഉപയോക്താവിന്റെ അക്കൗണ്ട് പരിരക്ഷിക്കുന്നതിനുള്ള കൂടുതൽ സുരക്ഷാ നടപടികൾ ഉൾപ്പെടുന്നു.
2012 ജൂൺ 5-ന്, സ്റ്റേറ്റ് സ്പോൺസർ ചെയ്ത ആക്രമണങ്ങളിൽ നിന്ന് ഉപയോക്താക്കളെ സംരക്ഷിക്കുന്നതിനായി ഒരു പുതിയ സുരക്ഷാ ഫീച്ചർ അവതരിപ്പിച്ചു. ഒരു ഗവൺമെന്റ് ഒരു അക്കൗണ്ട് അപഹരിക്കാൻ ശ്രമിച്ചുവെന്ന് ഗൂഗിൾ വിശകലനം സൂചിപ്പിക്കുമ്പോഴെല്ലാം, "Warning: We believe state-sponsored attackers may be trying to compromise your account or compute (മുന്നറിയിപ്പ്: സർക്കാർ സ്പോൺസർ ചെയ്യുന്ന ആക്രമണകാരികൾ നിങ്ങളുടെ അക്കൗണ്ടോ കമ്പ്യൂട്ടറോ അപഹരിക്കാൻ ശ്രമിക്കുന്നതായി ഞങ്ങൾ വിശ്വസിക്കുന്നു)" എന്ന ഒരു അറിയിപ്പ് പ്രദർശിപ്പിക്കും.
ആക്റ്റിവിറ്റി ട്രാക്കിംഗ്
'മൈ ആക്റ്റിവിറ്റി' എന്ന ടൂൾ ഗൂഗിൾ 2016-ൽ സമാരംഭിച്ചു - ഇത് ഗൂഗിൾ തിരയൽ ചരിത്രത്തെയും ഗൂഗിൾ വെബ് ചരിത്രത്തെയും മറികടന്നു ഗൂഗിൾ അക്കൗണ്ട് വഴി ഗൂഗിൾ ട്രാക്ക് ചെയ്യുന്ന ഡാറ്റ കാണാനും ഇല്ലാതാക്കാനും ഉപയോക്താക്കളെ പ്രാപ്തരാക്കുന്നു. ലോഗിൻ ചെയ്‌തിരിക്കുമ്പോൾ ക്രോം ഉപയോഗിച്ച് ഏതൊക്കെ വെബ്‌സൈറ്റുകൾ സന്ദർശിച്ചു, ഉപയോഗിച്ച ഉപകരണങ്ങൾ, ഉപയോഗിച്ച ആപ്പുകൾ, ഗൂഗിൾ ഉൽപ്പന്നങ്ങളുമായി സംവദിച്ച കാര്യങ്ങൾ തുടങ്ങിയവ ഈ ടൂൾ കാണിക്കുന്നു. എല്ലാ വിവരങ്ങളും ടൈംലൈൻ പോലെയുള്ള ലേഔട്ടിലാണ് നൽകിയിരിക്കുന്നത്. ഉപയോക്താക്കൾക്ക് ട്രാക്കിംഗ് പൂർണ്ണമായും പ്രവർത്തനരഹിതമാക്കാനോ ട്രാക്ക് ചെയ്യാൻ ആഗ്രഹിക്കാത്ത ചില പ്രവർത്തനങ്ങൾ നീക്കംചെയ്യാനോ കഴിയും.
അക്കൗണ്ട് തടയൽ
"അസാധാരണമായ പ്രവർത്തനം" അല്ലെങ്കിൽ ഒരു ഗൂഗിൾ അക്കൗണ്ട് സ്വന്തമാക്കാനുള്ള "പ്രായമായിട്ടില്ല" എന്നത് പോലുള്ള വിവിധ കാരണങ്ങളാൽ ഗൂഗിൾ ഒരു അക്കൗണ്ട് ബ്ലോക്ക് ചെയ്തേക്കാം. സാധുവായ ഫോട്ടോ ഐഡി, അല്ലെങ്കിൽ US$0.30 ക്രെഡിറ്റ് കാർഡ് പേയ്‌മെന്റ് വഴി ഐഡന്റിറ്റി പ്രൂഫ് നൽകിക്കൊണ്ട് വെബ് ഫോമുകൾ ഉപയോഗിച്ച് വീണ്ടും സജീവമാക്കൽ സാധ്യമാണ്. മറ്റ് രീതികൾക്ക് (ഒരു ഫാക്സ് അയയ്‌ക്കുന്നതോ അഭ്യർത്ഥിച്ച ചില ഡോക്യുമെന്റ് അപ്‌ലോഡ് ചെയ്യുന്നതോ പോലുള്ളവ) മനുഷ്യ ഇടപെടൽ ആവശ്യമായി വന്നേക്കാം, ഇതിന് ചിലപ്പോൾ "ദിവസങ്ങളോ രണ്ടാഴ്ചയോ" എടുത്തേക്കാം.
അവലംബം
<references group="" responsive="1">
പുറം കണ്ണികൾ
വർഗ്ഗം:ഗൂഗിൾ
ഭൂമി പെഡ്‌നേക്കർ
ഹിന്ദി സിനിമകളിൽ അഭിനയിക്കുന്ന ഒരു ഇന്ത്യൻ നടിയാണ് ഭൂമി പെഡ്‌നേക്കർ (ജനനം: 18 ജൂലൈ 1989). ആറ് വർഷത്തോളം യാഷ് രാജ് ഫിലിംസിൽ അസിസ്റ്റന്റ് കാസ്റ്റിംഗ് ഡയറക്ടറായി പ്രവർത്തിച്ച ശേഷം, കമ്പനിയുടെ റൊമാന്റിക് കോമഡിയായ ദം ലഗാ കെ ഹൈഷ (2015) എന്ന സിനിമയിൽ അമിതഭാരമുള്ള ഒരു വധുവായി സിനിമയിൽ അരങ്ങേറ്റം കുറിയ്ക്കുകയും, ഈ വേഷം ഭൂമിക്ക് മികച്ച വനിതാ അരങ്ങേറ്റത്തിനുള്ള ഫിലിംഫെയർ അവാർഡ് നേടിക്കൊടുക്കുകയും ചെയ്തു.
കോമഡി ചലച്ചിത്രങ്ങളായ ടോയ്‌ലറ്റ്: ഏക് പ്രേം കഥ (2017), ശുഭ് മംഗൾ സാവ്ധാൻ (2017), ബാല (2019), പതി പട്‌നി ഔർ വോ (2019) എന്നീ കോമഡി സിനിമകളിലും സോഞ്ചിരിയ എന്ന ക്രൈം സിനിമയിലും ചെറിയ നഗരങ്ങളിലെ സ്ത്രീകളെ അവതരിപ്പിച്ചുകൊണ്ട് പെഡ്‌നേക്കർ ശ്രദ്ധേയയായി (2019). സാന്ദ് കി ആങ്ക് ( 2019) എന്ന ചിത്രത്തിലെ പ്രായമുള്ള ഷാർപ്പ് ഷൂട്ടർ ചന്ദ്രോ തോമറിനെ അവതരിപ്പിച്ചതിന്, അവർക്ക് മികച്ച നടിക്കുള്ള ഫിലിംഫെയർ അവാർഡ് (വിമർശകർ) ലഭിച്ചു.
ആദ്യകാലജീവിതം
1989 ജൂലൈ 18 ന് ബോംബെയിലാണ് (ഇപ്പോൾ മുംബൈ ) പെഡ്‌നേക്കർ ജനിച്ചത്. കൊങ്കണി, ഹരിയാൻവി വംശജയായ അവളുടെ അവളുടെ പിതാവ്, സതീഷ്, മഹാരാഷ്ട്രയിലെ മുൻ ആഭ്യന്തര-തൊഴിൽ മന്ത്രിയായിരുന്നു. അമ്മ സുമിത്ര വായിലെ അർബുദം ബാധിച്ച് ഭർത്താവിന്റെ മരണശേഷം പുകയില വിരുദ്ധ പ്രവർത്തകയായി പ്രവർത്തിച്ചു. ജുഹുവിലെ ആര്യ വിദ്യാ മന്ദിറിൽ നിന്നാണ് അവൾ സ്കൂൾ വിദ്യാഭ്യാസം പൂർത്തിയാക്കിയത്. 15-ാം വയസ്സിൽ, വിസിലിംഗ് വുഡ്സ് ഇന്റർനാഷണലിൽ അഭിനയം പഠിക്കാൻ അവളുടെ മാതാപിതാക്കൾ അവൾക്ക് പഠന വായ്പ എടുത്തിരുന്നു, പക്ഷേ ഹാജർ കുറവായതിനാൽ അവളെ പുറത്താക്കി. ഒന്നര വർഷത്തിനുള്ളിൽ അവർ യാഷ് രാജ് ഫിലിംസിൽ അസിസ്റ്റന്റ് ഫിലിം ഡയറക്ടറായി ചേർന്നു, വായ്പ അടച്ചു. ഷാനു ശർമ്മയുടെ കീഴിൽ ആറ് വർഷം കമ്പനിയിൽ ജോലി ചെയ്തു.
ആദ്യകാല വിജയങ്ങൾ (2015–18)
2 വർഷത്തിന് ശേഷം, ടോയ്‌ലറ്റ്: ഏക് പ്രേം കഥ (2017) എന്ന ആക്ഷേപഹാസ്യ ചിത്രത്തിൽ അക്ഷയ് കുമാറിന്റെ നായികയായി തുറസ്സായ മലമൂത്ര വിസർജ്ജനം നിർമ്മാർജ്ജനം ചെയ്യണമെന്ന് വാശിപിടിക്കുന്ന ഗ്രാമീണ ഇന്ത്യയിലെ ഒരു യുവതിയായി പെഡ്‌നേക്കർ അഭിനയിച്ചു. കഥ ഇഷ്ടപ്പെട്ടില്ലെങ്കിലും, NDTV- യിലെ സൈബൽ ചാറ്റർജി അവളെ "ഒരു ചെറിയ വിപ്ലവത്തിന്റെ പ്രധാന ഉത്തേജകമായി മാറുന്ന ഒരു നവോന്മേഷദായകമായ ഒരു കോളേജ് ടോപ്പർ" എന്നതിന് അവളെ പ്രശംസിച്ചു. ലോകമെമ്പാടും നിന്ന് ₹3 ബില്യണിലധികം നേടിയ ഈ ചിത്രം, പെഡ്‌നേക്കറിന്റെ ഏറ്റവും വലിയ ആഭ്യന്തര, അന്തർദേശീയ വിജയമായി. ഇന്ത്യൻ സിനിമകളിൽ ഏറ്റവും കൂടുതൽ വരുമാനം നേടിയ ചിത്രങ്ങളിലൊന്നായി ഇത് മാറി.
തുടർന്നുള്ള വിലയിരുത്തലും വിജയവും (2019–മുതൽ ഇങ്ങോട്ട്)
ലഘുചിത്രം| 2019-ലെ സ്‌ക്രീൻ അവാർഡിൽ പെഡ്‌നേക്കർ നിരൂപക പ്രശംസ നേടിയ ഒരു നടി എന്ന നിലയിൽ 2019 പെഡ്‌നേക്കറിന്റെ കരിയറിലെ മികച്ച ഒരു വർഷമായിരുന്നു. ആ വർഷം അവർ 4 വിജയകരമായ തിയറ്റർ റിലീസുകളിൽ പ്രത്യക്ഷപ്പെട്ടു: സോഞ്ചിരിയ, സാന്ദ് കി ആംഖ്, ബാല, പതി പട്നി ഔർ വോ. അഭിഷേക് ചൗബെയുടെ ക്രൈം ഡ്രാമയായ സോഞ്ചിരിയയിൽ നിന്ന് ആരംഭിച്ച്, ചമ്പൽ ഗ്രാമത്തിൽ ഒളിച്ചോടുന്ന ഒരു യുവ വീട്ടമ്മയായി പെഡ്‌നേക്കർ അവതരിപ്പിച്ചു, സുശാന്ത് സിംഗ് രജ്പുത്, മനോജ് ബാജ്‌പേയി എന്നിവരോടൊപ്പം. തയ്യാറെടുപ്പിനായി, തന്റെ കഥാപാത്രത്തിന്റെ പെരുമാറ്റവും നടത്തവും ചിത്രീകരിക്കാൻ അവൾ രണ്ടര മാസത്തെ ശാരീരിക പരിശീലനത്തിന് വിധേയയായി, തോക്ക് കൊണ്ട് വെടിവയ്ക്കാൻ പഠിച്ചു. സാമ്പത്തികമായി ലാഭകരമല്ലെങ്കിലും, സോൻചിരിയ-യിലെ അവളുടെ അഭിനയം ഏറെ പ്രശംസ പിടിച്ചുപറ്റി, അവളുടെ അടുത്ത ചിത്രമായ തുഷാർ ഹിരാനന്ദാനിയുടെ സാന്ദ് കി ആംഖ് പോലെ, യഥാക്രമം തപ്‌സി പന്നുവും പെഡ്‌നേക്കറും ഷാർപ്പ് ഷൂട്ടർമാരായ പ്രകാശി, ചന്ദ്രോ തോമർ എന്നിവരായി അഭിനയിച്ചു. തയ്യാറെടുപ്പിനായി, അവളും പന്നുവും ചന്ദ്രോയ്ക്കും പ്രകാശിനുമൊപ്പം സമയം ചെലവഴിച്ചു, തോക്ക് വെടിവയ്ക്കാനുള്ള പരിശീലനത്തിൽ, പെഡ്നേക്കറിനും കൃത്രിമ മേക്കപ്പ് ധരിച്ച് ചൂടിൽ ചിത്രീകരണം മൂലം ചർമ്മ അലർജി ഉണ്ടായി. 2019-ലെ ഏറ്റവും നിരൂപക പ്രശംസ നേടിയ ഹിന്ദി ചിത്രങ്ങളിൽ ഒന്നായിരുന്ന ഈ ചിത്രം, അവൾക്കും പന്നുവിനും നിരവധി അവാർഡുകൾ നേടിക്കൊടുത്തു. സാന്ദ് കി ആങ്ക് എന്ന ചിത്രത്തിലെ അഭിനയത്തിന് പന്നുവിനൊപ്പം മികച്ച നടിക്കുള്ള സ്‌ക്രീൻ അവാർഡ് നേടിയതിന് പുറമെ, സോഞ്ചിരിയ, സാന്ദ് കി ആംഖ് എന്നീ ചിത്രങ്ങളിലെ അഭിനയത്തിന് പെഡ്‌നേക്കറിന് മികച്ച നടിക്കുള്ള (വിമർശകർ) രണ്ട് ഫിലിംഫെയർ നോമിനേഷനുകളും ലഭിച്ചു.
ചെറിയ പട്ടണത്തിലെ സ്ത്രീകളുടെ ചിത്രീകരണം തുടരുന്ന പെഡ്‌നേക്കർ അടുത്തതായി അമർ കൗശിക്കിന്റെ ബാലയിലും മുദസ്സർ അസീസിന്റെ പതി പട്‌നി ഔർ വോയിലും അഭിനയിച്ചു. ഖുറാനയുമായുള്ള അവളുടെ മൂന്നാമത്തെ സഹകരണമെന്ന നിലയിൽ ബാല, കഷണ്ടി, നിറവ്യത്യാസം തുടങ്ങിയ സെൻസിറ്റീവ് വിഷയങ്ങൾ എടുത്തുകാണിച്ചു, അവിടെ അവളുടെ ചർമ്മത്തിന്റെ നിറം കാരണം മുൻവിധി നേരിടുന്ന ഇരുണ്ട ചർമ്മമുള്ള സ്ത്രീയായി അഭിനയിച്ചു. സുന്ദരിയായ ഒരു സ്ത്രീയെ ഈ വേഷത്തിൽ അവതരിപ്പിച്ചതിന് വിവാദങ്ങൾ ഉയർന്നു, എന്നാൽ ഒരു നടിക്ക് ഏത് വേഷത്തിലും അവതരിപ്പിക്കാൻ അനുവദിക്കണമെന്ന് പറഞ്ഞുകൊണ്ട് പെഡ്നേക്കർ സ്വയം പ്രതിരോധിച്ചു. കാർത്തിക് ആര്യനും അനന്യ പാണ്ഡേയ്‌ക്കുമൊപ്പം പതി പട്‌നി ഔർ വോ, എന്ന ചിത്രത്തിൽ അവൾ ഒരു അച്ഛനില്ലാത്ത ഭർത്താവിന്റെ ഭാര്യയായി പ്രത്യക്ഷപ്പെട്ടു. അനുപമ ചോപ്ര എഴുതി, "ഭൂമി പെഡ്‌നേക്കറിന്റെ ആത്മാവുള്ള വേദികയാണ് മെറ്റീരിയലിനെ ഒരു നിലയിലേക്ക് ഉയർത്തുന്നത്. ഈ സിനിമയിലെ ഏറ്റവും നിസാരമായ ചില രംഗങ്ങൾ, പ്രത്യേകിച്ച് ക്ലൈമാക്‌സിൽ രക്ഷിക്കാൻ ഭൂമിക്ക് ഒരു ബുദ്ധിയുണ്ട്." ബാലയും പതി പട്‌നി ഔർ വോയും വലിയ സാമ്പത്തിക വിജയങ്ങളായിരുന്നു, ഓരോന്നിനും ₹ 1 ബില്യൺ സമ്പാദിച്ചു ലോകമെമ്പാടും ബാല അവളുടെ രണ്ടാമത്തെ വലിയ ആഭ്യന്തര വിജയമായി മാറി.
പെഡ്‌നേക്കറിന്റെ അടുത്ത ഡോളി കിറ്റി ഔർ വോ ചമക്തേ സിതാരെ, അലംകൃത ശ്രീവാസ്തവ സംവിധാനവും കൊങ്കണ സെൻ ശർമ്മയുടെ സഹനടനുമായിരുന്നു, 2019-ലെ 24- ാമത് ബുസാൻ ഇന്റർനാഷണൽ ഫിലിം ഫെസ്റ്റിവലിൽ പ്രദർശിപ്പിക്കുകയും പിന്നീട് 2020 സെപ്റ്റംബറിൽ നെറ്റ്ഫ്ലിക്സിൽ റിലീസ് ചെയ്യുകയും ചെയ്തു. സ്ക്രോൾ ഡോട്ട് ഇൻ-ലെ നന്ദിനി രാംനാഥ് എഴുതി, "മികച്ച ജോലി" ചെയ്തിട്ടും, പെഡ്‌നേക്കർ തന്റെ സഹനടനായ സെൻ ശർമ്മയുടെ നിഴലിലാണ്. അവളുടെ പ്രകടനത്തിന് അവർക്ക് മൂന്നാമത്തെ ഫിലിംഫെയർ ക്രിട്ടിക്സ് മികച്ച നടിക്കുള്ള നോമിനേഷൻ ലഭിച്ചു.